Тафаккур ва ақл бир хил нарсани англатадими? - Zamin.uz\nТафаккур ва ақл бир хил нарсани англатадими?\nНима учун баъзилар юқори тафаккур эгаси бўлади-ю, бошқа бировлар қанчалик уринмасин етукликка эриша олмайди. Тафаккур даражаси наслга боғлиқми? Етук тафаккурга эга бўлиш учун кучли хотирага эга бўлиш керакми? Хотира билан тафаккур орасида қандай боғлиқлик бор? Тафаккур нима учун пасаяди? Нима учун ақли заиф болалар туғилади ёки нима учун соғлом фикрлайдиган одамлар орасида ёши ўтгандан сўнг ақли заифлашиб борадиганлар бор?\nСавол: Зарифбой Ражабович. Тафаккур ўзи нима?\nЖавоб: Қанийди, бу саволингизга қисқа иборалар билан жавоб бера олсам. Бу ўта мураккаб саволга ўтмишнинг буюк алломалари-ю, ҳозирги замоннинг етук олимлари ҳам мукаммал жавоб бера олмаган. Тафаккурни изоҳлаб бериш мумкин, бироқ унга тўлақонли таъриф бериш ўта мушкул. Мен бундан бир неча йиллар олдин республикамизнинг кўзга кўринган йирик олими билан учрашиб қолдим. У киши менга афсонаомуз қизиқ бир воқеани айтиб берди.\nҚадимда бир файласуфнинг жуда ўткир ва қизиқувчан шогирди бўлган экан. У кўп нарсага қизиқаркан ва кўп нарсани билишни хоҳларкан. Шогирд саволлар беравериб устозини тинч қўймас экан. Бир куни шогирд китоб мутолаа қилаётиб мизғиб қолибди. Тушида ундан бир дарвеш сўрабди: «Эй, ақлли йигит! Сен кўп китоб мутолаа қиласан. Сени ақлли йигит дейишади. Қани айтчи, ақл нима ўзи?». Йигит қанча уринса ҳам бу саволга жавоб бера олмай ярим тунда уйғониб кетибди. У эрта тонггача бу савол ҳақида ўйлаб, жўяли жавоб топа олмабди. У ақл нималиги ҳақида жавоб олиш учун эрта саҳарда устози ёнига отланибди.\nШогирд устозидан сўрабди: «Устоз, ақл нима ўзи?». Шунда устоз ақл ҳақида узоқ сўзлай кетибди. Устоз ақл нималигини ўз шогирдига яхшироқ тушунтириш учун ақлли ибораларга бой ҳикоя ва маталларни мисол қилиб, узоқ тарифлабди. Устознинг ақл ҳақидаги узундан-узоқ изоҳларини эшитавериб, шогирднинг ақли озай деб қолибди. Шогирдининг бу аҳволига ачинган устоз: «Кел, шогирдим бор ақлидан ҳам айрилмасин», деб ақл ҳақидаги тушунтиришларини тўхтатибди. Шунда шогирд сўрабди: «Устоз, нега жим бўлиб қолдингиз?». Устоз жавоб қайтарибди: «Ўғлим, ақл ҳақида фақат ақлсизларгина узоқ ваъзхонлик қила олади. Кел, шу мавзуни тўхтақолайлик». Шу-шу ақлга таъриф беришдан донолар ўзини тияр эканлар.\nЭътибор қилсангиз фалсафа, педагогика, психология, психиатрия, неврология, нейробиология, диний китобларда ҳам ақл ва тафаккур ҳақида маълумотлар берилади. Тафаккурни жуда кўп фанлар ўрганса-да, тинимсиз илмий-тадқиқот ишлари олиб борилса-да, унинг механизмлари ҳанузгача тўла-тўкис ўрганилмаган. Бироқ тафаккур олинган илм ва тажрибалар асосида шаклланишини алоҳида қайд қилиб ўтиш лозим.\nСавол: Сиз, тафаккур олинган илм ва тажрибалар асосида шаклланади, дедингиз. Бироқ баъзи болалар 3–5 ёшлигидан ақлли иборалар айтадиган бўлишади, ўз тенгдошларидан илгарилаб кетишади. Бунга нима дейсиз? Тафаккур наслга боғлиқми?\nЖавоб: Мен «Эпилепсия» ва «Бебош бола синдроми» ҳақида берган интервьюларим ва «Тиббиёт психологияси» номли китобимда бу тўғрида етарли маълумотлар берганман. У ерда Алишер Навоий, Имом ал-Бухорий, Моцарт, Бах каби буюк даҳоларда истеъдод куртаклари эрта болалик давридан кўзга ташланганлиги ва бу ҳолатнинг асл илдизлари ҳақида сўз юритилган.\nТалант куртаклари ёки тафаккурнинг илк нишоналари ҳақиқатан ҳам баъзиларда эрта болалик давридаёқ кўзга ташланади. Бироқ эрта мактаб ёшидаги бола ёмон ўқиса ёки бебош бўлса, боладан умид узиш керак эмас. Чунки баъзиларда инсонни ҳайратда қолдирадиган қобилият аломатлари кейинроқ вужудга келади. Масалан, А.Эйнштейн мактабда ёмон ўқиганини кўпчилик билади. Демак, бола тарбияси ва ўқишидан ҳеч қачон умид узмаслик керак. Сизни хафа қилиб мактабда ёмон ўқиётган бола кейинчалик машҳур инсон бўлиб кетиши мумкин.\nСавол: Тафаккур наслга боғлиқми?\nЖавоб: Тафаккур бус-бутунлигича насл¬га боғлиқ бўла олмайди. Унинг қайсидир қирра¬лари наслга боғлиқ бўлиши мумкин. Дунёни лол қолдирган буюк алломаларнинг ота-оналари оддий косиб ёки темирчи бўлганлиги ва аксинча, ўта иқтидорли одамларнинг фарзандлари саводсиз бўлиб етишиши мумкинлигини кўпчилик билади. Эрта болалик давридан ақлли иборалар айтадиган баъзи болалар 5–6-синфга бориб, китоб ўқимайдиган бўлиб қолиши ва ҳатто мактабни зўрға тамомлаши ҳам сир эмас. Демак, бу тушунчага нисбий қараш керак.\nБола, одатда, барча фанларни бир хил тарзда яхши ўзлаштира олмайди. У қайсидир фандан яхши ўқиса ёки қайсидир тўгаракка (устачилик, тикувчилик, пишириқ тайёрлаш, мусиқа, расм солиш, спорт) қизиқса, асосий урғуни шу йўналишга бериш лозим. Расмни чиройли қилиб чизадиган ёки скрипкани қойилмақом чаладиган болага математика ёки физикани ўқишга мажбурлаш энди дунёга келаётган истеъдодни йўққа чиқариши мумкин. Ўзига ёқмаган иш билан шуғулланишга мажбур этишнинг оқибатлари ёмон бўлади.\nСавол: Хотира ва тафаккур орасида қандай боғлиқлик бор? Тафаккур кучли бўлиши учун хотира кучли бўлиши шарт дейишади. Шу тўғрими?\nЖавоб: Нотўғри. Хотира тафаккур ривожланишининг дастлабки босқичларида асосий аҳамиятга эга. Хотира ҳам тафаккурга ўхшаган мураккаб жараёнлардан иборат. Унинг турлари ҳам кўп. Масалан, оператив ёки қисқа муддатли хотира (асосан, эслаб қолиш учун масъул бўлган) ёшларда кучли бўлса, семантик хотира (маъно ва тушунчаларга масъул хотира) катта ёшдагиларда кучли ифодаланган бўлади. Баъзиларда кўриш, баъзиларда эшитиш, баъзиларда таъм билиш хотираси кучли бўлади.\nХотираси кучли одамнинг тафаккури ҳам кучли бўлади, деган ақида ҳар доим ҳам ҳақиқатга тўғри келавермайди. Умумлаштириб оладиган бўлсак, талабанинг хотираси институтдаги домланинг хотирасидан, мактаб ўқувчисининг хотираси эса талабанинг хотирасидан кучли. Бироқ мактаб ўқувчисидан талабанинг тафаккури, талабанинг тафаккуридан институтда дарс берадиган домланинг тафаккури яхши ривожланган. Оддий қилиб айтганда, хотира элементлари – бу ош қилиш учун тўпланган масаллиқлар (сабзи, гўшт, гуруч ва ҳ.к) бўлса, тафаккур ош қилиш жараёнининг ўзини билдиради. Ошга қандай масаллиқлар керак-лигини ҳамма билади, бироқ ҳамма ҳам ошни маромига етказиб тайёрлай олмайди.\nСавол: Талабалар тест саволларини бир зумда ёдлаб, яхши баҳолар олишади, бироқ оғзаки савол-жавобларда қийналишади. Бу нима билан боғлиқ?\nЖавоб: Тўғри! Аксарият талабалар 1000 та тестни бир кунда ёдлаб олишади ва эртаси куни компьютер орқали қабул қилинган имтиҳондан муваффақиятли ўтишади. Чунки бу ерда қисқа муддатли хотира ишга тушади. Қисқа муддатли хотиранинг вазифаси ахборотни қисқа муддат сақлашдан иборат. Вазифа бажарилганидан ке¬йин мияда хотира излари ўчирилсин, деган буйруқ ишга тушади. Агар 5 баҳо олган талабадан уни огоҳлантирмасдан 3 кундан кейин худди шу саволларни компьютерга қўйиб, яна имтиҳон олсангиз, у имтиҳондан ўта олмайди. Шу боис ҳам унга қисқа муддатли хотира дейишади.\nМаълумки, имтиҳонлар оғзаки усул билан ҳам қабул қилинади. Оғзаки имтиҳондан ўтиш учун талабага семантик хотира зарур. Семантик хотира – бу деярли тафаккур дегани. Семантик хотира шаклланиши учун барча хотира механизмлари (айниқса, узоқ муддатли хотира) изга тушади. Шунинг учун оғзаки имтиҳон билан компьютерда тест орқали топширилган имтиҳон баҳолари орасида катта тафовут бўлади. Ўқитувчилар орасида педагогик кенгашларда бўладиган тортишувлар ҳам мана шундан келиб чиқади. Тез фурсатда ёдлаб олинадиган 1000 та тестдан, семантик хотирани ишга солувчи 100 та тест афзал! Бу ҳақда институтда дарс берадиган педагоглар ўйлаб кўришса, яхши бўларди.\nСавол: Нима учун буюк шахслар, кўпинча ,паришонхотир бўлишади? Шу ўринда тафаккур паса¬йиб боришининг сабабини ҳам айтиб ўтсангиз.\nЖавоб: Ҳақиқатан ҳам кучли илм соҳиблари паришонхотир бўли-шади. Паришонхотирлик – бу диққат тарқоқлиги ва у албатта хотирага таъсир қилади. Кучли олимлар доимо ҳаёл суриб юришади, кўп ихтиролар моделини ҳаёл суриб яратишади, ғоялар доимий ҳаёл суришлар орқали дунёга келади, ҳаёл суришлар тунги уйқусизликлар сабабчиси ҳамдир. Бунинг натижасида атрофдагилар билан бўлаётган савол-жавоблар ва гап-сўзларга гўёки диққатини қаратмайди. Диққат қилинмаган нарса эсда сақланмайди.\nСавол: Устоз, орзу нима-ю, ҳаёл нима? Ғоячи?\nЖавоб: Орзу билан ҳаёлни чалкаштирмаслик керак. Орзу – атрофингизда учиб юрадиган ширин ҳаёл. Уни ушлаш керак! Агар ушламасангиз, «пайпаслаб кўрмасангиз» ва ишга солмасангиз қуруқ орзу билан қолиб кетасиз. Ғоя эса амалга ошган ҳаёлдир. Юксак тафаккур эгаларида ҳаёл кўп ҳолларда ғояга айланади. Тасодифан яратилган ғоялар оддий бир ҳаёллар негизида юзага келади. Бунинг орқасидан қанчалик буюк шахслар Нобель мукофотига сазовор бўлишган. Марк Твен, Альберт Эйнштейн ажойиб ҳаёлпараст бўлишган. Бундай мисолларни кўп.\nСавол: Паришонхотирлик оддий одамларда ҳам кўп-ку... Тўғрими?\nЖавоб: Паришонхотирлик нафақат буюклар, балки оддий одамлар орасида ҳам кузатилади. Баъзи одамларнинг (айниқса, 50-60 ёшдан сўнг) диққати тарқоқлашиб, хотираси пасайиб, тафаккур доираси торайиб боради. Ёш ўтган сайин бу ҳолат кучая бошлайди. Хотира ва тафаккурнинг бундай бузилишлари атеросклероз, энцефалопатия, бош мия жароҳатлари, гипертония касаллиги каби ҳолатларда учрайди. Катта ёшдагиларда тафаккур пасайишига деменция деб айтилади. Деменция Алцхаймер касаллигининг асосий белгисидир. Болаларда учрайдиган ақлий заифликка олигофрения дейилади. Олигофрения туғма бўлади ёки турли бош мия касаллик¬лари сабабли ривожланади. Қариндош-уруғлар орасида турмуш қуриш ҳам ақлий заиф болалар туғилишига сабабчи бўлади.\nСавол: Сиз хотира ва тафаккур бузилишлари катталар учун хос деб айтдингиз. Менинг бир ўртоғим ёш бўлса ҳам ўта паришонхотир, кўп нарсани эслаб қола олмайди, матнларни ҳадеб ёдлайверади. Бунга нима дейсиз?\nЖавоб: Тўғри! Диққат ва хотира бузилишлари ёшларда ҳам кўп учрайди. Бироқ бу бузилишларнинг сабаби бош мия касалликлари бўлмаслиги мумкин. Ёшларда учрайдиган диққат ва хотира бузилишининг асосий сабаби – бу невроз. Уларга хотирани кучайтирувчи дорилар ёрдам бермайди. Улардаги неврозни бартараф этиш, унинг сабабларини излаб топиш, турмуш тарзини бир маромга келтириш, секин-аста эслаб қолиш қобилиятини тиклайди. Бунга жуда кўплаб мисоллар келтириш мумкин.\nБизнинг клиникага 23 яшар ишбилармон аёл мурожаат қилган эди. Ҳеч нарсани эслаб қола олмайман, ҳеч қайси даволаш усуллари ёрдам бермаяпти, деб сиқилди. Ҳамма текширувлардан ўтиб келибди. Мен унинг неврологик ва нейропсихологик статусини текшириб, ЭЭГ ва МРТ хулосаларини кўриб чиқдим. Унда хотира бузилишига сабаб бўладиган ҳеч қандай касаллик аниқланмади. Унга «невроз» деб ташхис қўйишга тўғри келди. Ишга шўнғиган бу аёл кунига 12 соат тинмай ишларкан.\nШу жадалликда ишлаган аёл бир неча ойлардан сўнг жаҳлдор ва жиззаки бўлиб қолади, секин-аста хотираси пасая бошлайди. Бундан нафақат қўл остида ишлайдиган ходимлари, балки оила аъзолари ҳам азият чека бошлайди. Узоқ психологик суҳбатлардан сўнг мен унга оддий тинч-лантирувчи дорилар ёзиб бердим ва турмуш тарзини ўзгартириши лозимлигини айтдим. Орадан бир ойлар ўтиб, унинг хотираси тиклана бошлади. Демак, оғир бузилишларнинг давоси оддий усуллар ва турмуш тарзини тўғри олиб боришдан иборат бўлиши мумкин.\nСавол: Тафаккур ва ақл бир хил маънони англатадими? Улар синоним тушунчаларми?\nЖавоб: Ақл тафаккурнинг синоними эмас. Ақл ва тафаккур бир-бирига яқин иборалар бўлса-да, улар битта маънони англатмайди. Ақл тафаккурга қараганда кенгроқ маънони қамраб олган. Ақл – инсон учун хос бўлган барча олий фазилатлар йиғиндиси. Масалан, илмнинг қайсидир соҳаси бўйича илгарилаб кетган, бир қанча шогирдлар чиқарган профессор юқори тафаккур эгаси бўлиши ва шу билан бирга унинг хулқи бузуқ бўлиши мумкин. Уларни халқимиз орасида ўта илмли дейишади, бироқ ақлли одам дейишмайди.\nЭнди оддий мактаб ўқитувчисини олайлик. Унинг тафаккури ҳалиги профессор даражасида бўлмаслиги мумкин. Бироқ ўша оддий ўқитувчи одобли, каттани ҳурмат, кичикни иззат қиладиган, меҳрибон, ўз ҳис-туйғуларини жиловлай оладиган, маҳаллада ҳамманинг ҳурматини қозонган, фарзандлари ва невараларига яхши тарбия берадиган, ўзининг хулқи билан барчага ибрат бўладиган одам. Агар мана шу иккала одамни ўртага қўйиб, қай бири ақлли деб сўралса, албатта, мактаб ўқитувчисини танлаган бўлур эдингиз.\nКўриб турганингиздек, тафаккур ва ақл бир-бирига синоним эмас. Ўта илмли одамнинг хулқи бузуқ бўлиши мумкин ва бунга ҳеч ким таажжуб¬ланмайди. Бироқ ақлли одамнинг хулқи бузуқ бўлмайди. Агар хулқи бузуқ бўлганда эди, уни ақлли одам тоифасига киритишмасди.\nСавол: Тафаккур ва шахс ҳақида ҳам фикр билдира оласизми?\nЖавоб: Албатта! Тафаккур бошқа, шахс бошқа. Келинг тарихдан мисол келтира қолай. Хоразмшохлар давлати чегараларини кенгайтириб юборган ва ўзини Искандари Соний деб эълон қилган Муҳаммад Хоразмшох, албатта, юксак тафаккур эгаси бўлган. Акс ҳолда шундай Буюк империяни янада кенгайтириб Шарқ дунёсига танилмаган бўлур эди. Бироқ ушбу империяни қулатиб юртни хонавайрон бўлишига ҳам ўша тафаккур эгаси сабабчи бўлди. Унинг ўғли Жалолиддин Мангубердининг Давлатни бошқариш даражасидаги тафаккури отаси даражасида бўлмагандир. Бироқ у буюк Шахс сифатида тарихда қолди. Мана Шахс нима дегани.\nСавол: Ҳозирги замондан мисол келтира оласизми?\nЖавоб: Келинг талаба ва Ватан туйғуси ҳақида ёниб-куяётган “тафаккур эгалари” ҳақида мисол келтира қолай. Масалан, Ватан ҳақида қалбларни ларзага солувчи мисралар битаётган буюк шоир, ёзувчи ёки тинимсиз илмий мақолалар ёзиб ётган профессор юқори тафаккур эгаси бўлиши мумкин! Бироқ, ҳали у буюк Шахс дегани эмас.\nДейлик, юртга душман қурол кўтариб кириб келди. Ўша буюк тафаккур эгаси қўрқиб ўзи ёзган китоблари турган жавони орқасига писиб бекиниб олди. Бундай воқеалар тарихда кўп бўлган. Бироқ ҳали тафаккур даражаси энди шаклланаётган 24 яшар талаба йигит юртига бостириб кирган душманнинг қўлидан қуролини шартта тортиб олиб унинг кўксига санчди ва шу ерда ўзи ҳам ҳалок бўлди.\nДемак, ким буюк Шахс?! Ўша талаба Буюк Шахс! Бу воқеани ўзи ёзган китоблари жавони орқасида яшириниб ётиб ўз кўзлари билан кузатаётган “буюк тафаккур эгаси” унга қараб: Э, бечора ақлсиз йигит! Ўлиб кетдинг-а! Менга ўхшаб яширинсанг бўлмасмиди, деб ҳаёлидан ўтади. Душман кетгач, унинг миясига зўр илхом келади ва ўша мард йигит ҳақида шеърлар битиб янада машҳур бўлади. Ўзбекистонда бундай мард йигитлар бисёр!\n18-07-2020, 19:36, Жамият\nҚаёққа қараб кетяпмиз?\n11-04-2020, 16:39, Жамият\n6-11-2018, 20:55, Жамият\n21-08-2018, 19:53, Жамият


Голунов можароси Кремлнинг режалари ҳақида саволлар уйғотди\n27 феврал 2021, Тошкент вақти: 12:35\nРоссияда жамоатчилик эътиборини тортган жиноий ишлардаги кутилмаган ўзгаришлар Кремль режалари ҳақида савол туғдирмоқда.\nРоссияда таниқли журналистга қўйилган айбловлар бекор қилинди, Чеченистонда инсон ҳуқуқлари фаоли озодликка чиқарилди, мухолифатчи Алексей Навальнийнинг ёрдамчиларидан бири қамоқ муддатининг ярмини ўтаб бўлганидан кейин қўйиб юборилди.\nСиёсий асосга эгалигига ишониладиган жиноий ишлардаги бу каби кутилмаган ўзгаришлар россияликларни ҳайратга солди. Бу ўзгаришлар шунчаки тасодифми, ёки Владимир Путиннинг 20 июнь кунги “Жонли линия” матбуот анжумани арафасида президент имижини яхшилашга қаратилган уринишларми?.\nТаҳлилчилар фикрига кўра, аслида буларнинг ҳар иккиси қисман тўғри бўлиб, Россияда ҳақиқий ижобий ўзгаришларни кутиш мумкин ёки йўқлиги қоронғилигича қолмоқда.\nҲар йили Путин “Жонли линия” деб номланувчи тўрт соатлик шоу давомида русларнинг элакдан ўтган саволларига жавоб беради.\nАнжуман давомида Путин оддий аҳолига меҳр-мурувватли ва донишманд, эзгу ниятли царь сифатида кўрсатилади.\nЮқорида айтиб ўтилган жиноий ишлардаги ўзгаришлар кейинги йилларда оддий аҳоли кенг илдиз отган қонунсизлик ҳамда қонунбузарликларга қарши курашишга чорлаб Россия расмийларига ўтказаётган босимдан далолат беради.\nЭнг кутилмаган ўзгаришлар Латвияда жойлашган “Медуза” нашрининг суриштирув журналисти бўлган Иван Голунов ишида содир бўлди. Журналист 6 июнь куни Москвада наркотиклар савдосида гумонланиб ҳибсга олинган эди. Бунинг ортидан Москвада минглаб одам журналистга қўйилган айбловлар сохта эканлигини ва унинг қўйиб юборилиши талаб қилиб норозилик намойишига чиқди.\nНатижада 11 июнь куни Голуновга қўйилган айбловлар бекор қилиниб, у озодликка чиқарилди. Россия ички ишлар вазири Голуновнинг жиноятга алоқаси борлиги исботланмаганини тан олишга мажбур бўлди, Путин эса вазир ишдан бўшатишни тавсия қилган икки Москва расмийсини лавозимидан четлатди.\n18 июнь куни Навальний ёрдамчиларидан бири Леонид Волков 15 кунлик қамоқ жазосини ярмини ўтаб бўлган бўлишига қарамасдан, озодликка чиқарилди. Волков ўтган йилда пенсия ёши кўтарилишига қарши намойиш уюштиргани учун қамалган эди.\nУндан бир кун аввал эса Санкт Петербург суди газета муҳаррири Игорь Рудниковга қўйилган тамагирлик айбловини бекор қилиб, уни озодликка чиқарди. Муҳаррир ҳамкасбларининг айтишича, Рудников юқори лавозимли терговчи ҳақида ёзган материаллари учун сохта айбловлар билан қўлга олинган эди.\nГолунов озодликка чиқарилишидан бир кун олдин эса Чеченистоннинг Шали туман суди ҳуқуқ фаоли Оюб Титиевни муддатидан олдин шартли равишда озод қилиш тўғрисида ҳукм чиқарди. “Мемориал” ҳуқуқни ҳимоя қилиш ташкилотининг Чеченистон бўлимини бошқарган 61 ёшли Титиев 2018 йилда “автомашинасидан наркотик модда топилди”, деган айблов билан тўрт йилга қамалган эди. Титиевнинг ҳамкасблари ҳукм сиёсий сабабларга кўра чиқарилган, деб ҳисоблашади.\n“Панжара ортидаги Русь” (“Русь сидяшчая”) инсон ҳуқуқлари ҳимоя гуруҳига етакчилик қилувчи Ольга Романова сўзларига кўра, юқорида тилга олинган ва бошқа шунга ўхшаш жиноий ишлар Россия суд тизими ҳамда ҳуқуқ-тартибот тизимларидаги ўзбошимчалик ва зўравонликдан далолат беради.\nБу орада Россияда Путиннинг рейтинги тобора пастлаб бормоқда. Буни ҳатто ҳукумат молиялаштирувчи тадқиқот ташкилоти ВЦИОМ ҳам рад эта олмади.\nРоссия маъмурияти олдида бошқа муаммолар ҳам бор. Россия иқтисоди оқсоқлашда давом этмоқда, ойликлар ўсиши секинлаган, январь ойида эса қўшилган қиймат солиғи оширилди. Ўтган йилда ҳукуматнинг пенсия ёшини кўтариш режасига қарши минглаб одам норозилик намойишига чиқди.\nАммо кутилмаганда ижобий томонга ўзгарган жиноий ишлар сони саноқлидир. Кремль ўз позициясини ўзгартирмай келаётган жиноий ишлар сони кўп. Булар орасида Сармоя жамғармалари менежери, америкалик Майкл Калви ишини мисол ўлароқ келтириш мумкин.\nBaring Vostok сармоя ширкати асосчиси Калви Россиядаги энг таниқли хорижлик сармоячиларнинг бири бўлиб, жорий йилнинг февраль ойида Калви молиявий жиноятларда айбланиб, қўлга олинди. Ҳозир у уй қамоғида ушлаб турилибди.\nКалви ўзига қўйилган айбловларни рад этиб келади. Калви ва унинг ҳамкасбларининг қўлга олиниши Россияда тадбиркорлик қилиш билан боғлиқ таҳдидларга яна эътибор қаратди. Калви Санкт-Петербургда Россиянинг глобал сармоячилар иштирокида ўтказиладиган энг йирик ва энг машҳур йиғини бўлмиш Санкт-Петербург халқаро иқтисодий форумида иштирок эта олмади. Бундан ташқари, АҚШнинг Россиядаги элчиси Жон Ханстман ҳамда бошқа АҚШ расмийлари ва айрим сармоячилар форумни қисман Калви қўлга олингани учун бойкот қилди.


ҚОЗОНДА БОРИ ЧЎМИЧГА ЧИҚМОҚДА | "Xazina" газетасининг онлайн саҳифаси\nҚОЗОНДА БОРИ ЧЎМИЧГА ЧИҚМОҚДА\nFevral 15, 2019\t0\tBy admin\nЎзбекистон Республикаси Президентининг 2018 йил 26 июндаги «Давлат солиқ хизмати органлари фаолиятини тубдан такомиллаштириш чора-тадбирлари тўғрисида»ги Қарорига асосан, давлат солиқ хизмати органлари томонидан солиқ тўловчиларни паспортлаштириш билан боғлиқ чора-тадбирларни амалга ошириш мўлжалланган.\nВилоят Молия бош бошқармаси, Марказий банк бош бошқармаси, Вилоят «ер тузиш ва кўчмас мулк кадастри» давлат корхонаси ўртасидаги Қўшма буйруққа асосан, ўтказилган Паспортлаштириш тадбирларида биринчи кадастр ҳужжатларининг мавжудлиги, ижара шартномалари тузилганлиги, фаолият юритаётган ишчи-ходимлар ҳисоби юритилгани, тадбиркорлик субъектлари томонидан аниқланган савдо қоидаларини бузилиши ҳолатлари юзасидан ҳам тушунтиришлар берилди.\n«Шифо нур кўз» рисоладагидек фаолият олиб боряптими?\n«Шифо нур кўз» шифохонаси Қарши филиалида хизмат сифатининг яхшилиги мижозларнинг кўплигидан ҳам кўриниб турибди. Лекин, ўтказилган тадбир давомида шифохона ғазнасида кўрсатилган хизматлар учун тўланган 14 млн. сўмдан ортиқ нақд пул маблағлари назорат касса машинасига кирим қилинмагани аниқланди. Тадбир давомида нақд пул маблағларининг назорат касса машинасига кирим қилиниши таъминланди.\nОвқатланиш шохобчасида нима гаплар?\nУмумий овқатланиш шохобчасини икки ой аввал ташкил этиб, фаолият кўрсатиб келаётган Ёқуб Туйғуновнинг ҳеч қандай ҳужжатлари йўқ. Бу ерда 3 нафар ходим меҳнат қилади. Тадбир давомида фуқарога давлат рўйхатидан ўтган ҳолатда, ишчиларни тўлиқ буйруқлаштириб, фаолият кўрсатиши юзасидан тавсиялар берилди.\nТадбиркор қонунчиликдан бехабарми?\n«Тезкор тараққиёт плюс» масъулияти чекланган жамиятида 3 нафар ходим фаолият кўрсатади. Лекин, унга туташ хонада компьютер ўйинларини ташкил этган шахснинг ҳеч қандай ҳужжатлари мавжуд эмаслиги аниқланди. Унга амалдаги қонунчилик тушунтирилди, тадбиркор сифатида давлат рўйхатидан ўтиши таъминланди.\nДорихонада 777 минг сўм…\n«Жонбулоқмедфарм» дорихонасида ўтказилган тадбир давомида назорат касса машинасига 777 минг сўм кирим қилинганлиги аниқланди. Ҳар қалай бу рақамларга ишонса бўлади.\nКорхонада ноқонуний фаолият юритишга рози бўлманг!\n«Фаолиятимизни бошланимизга бир ҳафта бўлди», дейди «Жонибек, Жалолбек, Асилбек Ёқубов» оилавий корхонаси иш бошқарувчиси Асрор Мустафаев. Бу ерда 3 нафар ходим расман ишлаяпти, деб кўрсатилган. Лекин, 17 нафар тикувчи фаолияти қонунийлаштирилмаган. Тадбиркорга ишчиларни буйруқлаштириш, бу борада яратилган енгилликлар хусусида маълумотлар берилди.\n«Гўзаллик» салоними ёки «гўллик» салони?\nҚарши шаҳридаги гўзаллик салонларидан бирида ўтказилган тадбирда сартарошлик хизмати ва келинлар кўйлагини ижрага бериш йўлга қўйилган экан. Афсуски, салондаги фаолиятга жавобгар шахс билан суҳбатлашишнинг иложи бўлмади. Залнинг ичини кўздан кечирарканмиз, ундаги ўриндиқлар сонидан қанча ходим ишлашини тасаввур қилиш қийин эмас.\nТелефон орқали ўзини раҳбар сифатида таништирган шахс эса барча керакли ҳужжатлар мавжудлигини айтиб ўтди. Аммо унинг бу жавоби ҳеч нарсани ойдинлаштирмайди.\nшум мақсадига етдими?\nҚарши шаҳридаги Каманди кўчасида жойлашган савдо дўкони ва автомобилларга техник хизмат кўрсатиш шохобчаси ҳеч қандай ҳужжат фаолият кўрсатади. Боз устига савдо дўконида алкоголь маҳсулотлар ҳам сотилади. Бунга нима дейсиз? Ўйлаб қоласан, бугун айрим юртдошларимиз ноқонуний фаолият ортидан топаётгани даромадини қандай қилиб ҳазм қилаяпти экан. Ахир, тадбиркорлик билан шуғулланиш – фақат ўз нафсининг ғамини ейиш, эмас, ҳалол фаолияти билан юртга, элга мададкор бўлиш дегани эмасми?\nЮртимизда тадбиркорларга кенг имкониятлар яратилиб, улар ҳар томонлама қўллаб-қувватланаётган бир вақтда ана шундай қонунбузилиш ҳолатларининг содир этилиши минг афсуски, ачинарли ҳолат.\n15 МИНГ НАФАРДАН ОРТИҚ ФУҚАРОЛАР ФАОЛИЯТИ РАСМИЙЛАШТИРИЛДИ\nМИЛЛИАРДЕРЛАРНИНГ НИМА КЕРАГИ БОР? БИЛЛ ГЕЙТС ЖАВОБ БЕРАДИ


Дунёнинг энг нуфузли брендлари рўйхати тузилди\n23:55 / 28.12.2016\nДунёнинг энг нуфузли 500 компанияси рейтингини тузишда таҳлилчилар компаниянинг бозордаги улуши, етакчилиги ва мижозларнинг фикрларини ҳисобга олишган. Ахборот технологиялари соҳасидаги компаниялар қолган 50 та соҳа, жумладан энергетика, автомобилсозлик, медиа соҳалардаги брендлардан ўзиб, рейтингнинг биринчи қаторларини эгаллаган.\n500 та нуфузли компаниядан 227 таси АҚШ, 38 таси Хитой компаниялари бўлиб, рўйхатдан умумий ҳисобда 28 та давлат компаниялари жой олган.\nРейтингнинг етакчи уч поғонасини Apple, Google, Amazon эгаллади. Юзта энг яхши компаниялар орасидан Хитойнинг Haier, Tencent, China Mobile, Huawei ва Lenovo каби компаниялари ўрин олган.\nХудди шунга ўхшаш тадқиқотни Interbrand компанияси ўтказган бўлиб, унда компанияларнинг интеллектуал мулки баҳоланган. Бу рейтингда ҳам 178,1 млрд доллар билан Apple ва 133,3 млрд доллар билан Google 1-2-ўринларни эгаллаган.\nApple энг нуфузли брендлар


Саримсок-пишлокли бутерброд тайёрлаш усули рецепти сирлари, оддий ва мазали\nVatanda.Com » Пазандалик » Таомлар » Саримсок-пишлокли бутерброд\nҚарсилдоқ ва ҳушбўй, нозик ва жуда ҳам мазали! Эрталабки нонушта ва кечки овқат учун қўшимча сифатида жуда ҳам маъқул бўлади. Тайёрланиши оддий, натижаси дастурхон даврасида барчани лол қолдиради. Ушбу рецептни албатта тайёрланг!\n1 дона багет нони\n70 грамм сарёғ\n2-3 петрушка шохчаси\n1. Саримсоқ ва петрушкани майда шаклда тўрғанг. Юмшатилган сарёғ, петрушка ва саримсоқни бирлаштиринг ва аралаштиринг.\n2. Пишлоқни қирғичнинг кичик томонидан чиқаринг.\n3. Багет нонини бўлакларга бўлинг. Тайёрланган сарёғли масса билан суртинг. Пергамент қоғози ёзилган пишириш қоғозига нон бўлакларини теринг ва пишлоқдан сепиб чиқинг.\n4. 200 даражада қиздирилган газ печига 5-7 дақиқага қўйинг. Тайёр, нозик бутербродларни дарҳол дастурхонга тортинг.\nТовук пишириш рецепти - тайёрлаш усуллари, мазали чикиши учун тавсиялар\nДуҳовкада мазали қилиб товуқ пишириш учун нима қилиш керак? Бир қарашда хар бир бекада бу саволга ўнлаб жавоб топилиши керакдек туюлади. Аммо аксарият холларда товуқ тайёрлаш кўникмалари юқори бўлмаслиги натижасида гўштнинг қуруқ ва қаттиқ бўлиб пишиши, ичи пишмай қолиши ёки пўсти қирсилламай чиқиши кузатилади. Бу холда нима қилиш керак? Бизнинг...


UzNews - Президент мажбурий эмлаш бўйича қонунни имзолади\n3 авг 2021, 09:51\nПрезидент мажбурий эмлаш бўйича қонунни имзолади\nЭнди қонунан иш берувчи эмланмаган ходимни ишга қўймасликка ҳақли. Шунингдек, бош давлат санитария врачи мажбурий эмлашни жорий қилиши мумкин.\nПрезидент “Ўзбекистон Республикасининг айрим қонун ҳужжатларига аҳолининг санитария-эпидемиологик осойишталигини таъминлашга қаратилган ўзгартишлар ва қўшимча киритиш тўғрисида”ги Қонунни имзолади.\n“Фуқаролар соғлиғини сақлаш тўғрисида”ги Қонунга киритилган қўшимчага кўра, карантинли ва хавфли юқумли касалликлар тарқалиши таҳдиди бўлганда бош давлат санитария врачининг қарори асосида аҳолини профилактик эмлашдан ўтказиш жорий этилиши белгиланди.\nЭслатиб ўтамиз, адлия вазири Русланбек Давлетов ходим томонидан вакцина олиш рад этилиши, уни ишдан ҳайдаш учун асос бўлолмаслиги, иш берувчи фақат вақтинчалик ишдан четлаштириши мумкинлиги, бунда ходимга ойлик тўланмаслигини таъкидлаганди.


Исроил армияси Ғазо минтақасида аксилтеррор амалиётни бошлади.\nБугун эрталаб Исроил ҳарбийлари Бейт Ханун, Бейт Лаҳия қишлоқларида ва Жабалия қочқинлар лагерида тозалаш ишларини ўтказдилар. Бир неча фаластинлик қамоққа олинди. Экстремистик гуруҳ аъзоларига тегишли 8 та уй бузиб ташланди.\nЭртага Исроил бош вазири Ариэл Шарон ва Фаластин мухторияти бош вазири Маҳмуд Аббослар учрашадилар. Учрашувда “йўл ҳаритаси” деб номланган тинчлик режаси муҳокама этилади.


Республика олимпия заҳиралари мактаб интернати ўқувчилари учун семинар бўлиб ўтди Статьи\nРеспублика олимпия заҳиралари мактаб интернати ўқувчилари учун семинар бўлиб ўтди 01.02.2020 10:00\n2020 йил 31 январ куни Республика олимпия заҳиралари мактаб интернати ўқувчилари учун семинар бўлиб ўтди. Семинар давомида германиялик машҳур спортчи Хейди Кригернинг допинг оқибатида содир бўлган қайғули тақдири ҳақида хужжатли филм намойиш этилди.\n“Биз допинга қаршимиз” ижодий танлови якунлари бўйича ғолиблар УзНАДАнинг қимматбаҳо ва эсдалик совғалари билан тақдирландилар.\nСеминар доирасида антидопинг қоидаларини билиш бўйича викторина ўтказилди. Ғолиблар УзНАДАнинг совғалари билан тақдирландилар.\nМузокара давомида талаба-спортчилар ўзларини қизиқтирган саволларни беришди ва Агентлик мутаххасисиларини жавобларини қизиқиш билан тингладилар.


Йоҳанн Биҳр: “Бугунги Ўзбекистонда демократик сайлов бўлиши имконсиздир”\n01 март 2021, Тошкент вақти: 03:25\nRSFнинг Марказий Осиё ва Шарқий Европа мамлакатлари бўлими раҳбари Йоҳанн Биҳр\nҚароргоҳи Парижда бўлган “Чегара билмас мухбирлар” (Reporters sans frontières) ташкилоти “Эркин матбуот кушандаси” ўлароқ тавсифланмиш ва Ўзбекистондаги президент сайловида яна бир бор ғолиб топилмиш 77 ёшли Ислом Каримов бундан буён ҳам матбуотни цензура қилиш ва мамлакатни қаттиққўллик билан бошқаришда давом этиши мумкинлигидан хавотир изҳор қилди.\n“Чегара билмас мухбирлар” ташкилотининг 30 март куни эълон қилинган баёнотида Ўзбекистон Республикаси президенти Ислом Каримов қонунларни менсимаслиги, ҳатто мамлакат конституциясидаги бир шахснинг икки мартадан ортиқ президент бўлолмаслигига оид моддасини ўзгартиришга ҳам ҳафсала қилмагани танқид қилинган.\n“Кечаги сохта сайловлардан кейин у яна пинак бузмай тўртинчи президентлик муддатини бошлашга ҳозирламоқда”, дейилади ташкилот баёнотида.\n“Чегара билмас мухбирлар” ташкилотининг Марказий Осиё ва Шарқий Европа мамлакатлари бўлими раҳбари Йоҳанн Биҳр фикрича, 29 март куни Ўзбекистонда бўлиб ўтган президент сайлови билан ўзбек халқини табриклаш учун, афсуски, асос йўқ. Чунки...\n- Якшанба куни бўлиб ўтган сайлов ҳақиқий сайловга ўхшамайди ва бундай бўлишига аслида оммавий ахборот воситалари эркинлиги билан боғлиқ вазият сабабдир. Чунки плюрализмнинг ҳеч қанақа унсури бўлмаган мамлакатда чинакам сайловолди кампанияси ҳам, ҳеч қандай баҳс-мунозара ҳам, мамлакат ўтмиши ва келажагига оид бирор-бир муқобил қараш ҳам бўлиши мумкин эмасди. Плюрализм бўлмаган мамлакатда демократик сайлов бўлиши ҳам имконсиздир, - дейди Йоҳанн Биҳр.\n“Баёнотингизда бошдан-оёқ пессимистик руҳ ҳукмрон, наҳот Ўзбекистонда бирор-бир ижобий ўзгариш бўлишига ишонч йўқ сизда” деган саволимизга “Чегара билмас мухбирлар” вакили қуйидагича жавоб берди.\n- Афсуски, бу ерда мен оптимизм учун арзирли сабабларни кўрмаяпман. Ўзбекистон “Матбуот эркинлиги индекси”да жаҳондаги 180 мамлакат орасида ҳали ҳам 166-ўринни эгаллаб турибди.\n10 йиллар аввал Интернет ривожланиши билан боғлиқ равишда кичик бир умид бор эди бизда. Чунки анъанавий оммавий ахборот воситаларида плюрализм бўлмагани билан Интернетда мустақил нашрлар ва мухолифат ресурслари бор эди. Бироқ Андижон воқеаларидан кейиноқ уларга мамлакат ичида тўсиқ қўйилди. Ўшандан буён расмийлар Ўзбекистонга оид интернет сегменти устидан назоратни кучайтириб келаяптилар.\nБу ерда яна Ўзбекистон қамоқхоналарида ўтирган камида 9 нафар маҳбус журналист тақдири ҳақида эслатиб ўтишни истардим. Улар орасида Муҳаммад Бекжон ва Солижон Абдураҳмонов каби журналистлар жуда ёмон шароитда сақланмоқдалар ва биз бу журналистлар соғлиғидан қаттиқ хавотирдамиз.\nАйни пайтда, шароит шундай оғирлигига қарамай, мамлакат ичида фаолият юритаётган оз сонли мустақил журналистлар бор. Уларнинг кураши таҳсинга сазовор ва биз уларни ҳар доим қўллаб-қувватлашимиз лозим, - дейди Йоҳанн Биҳр.\n“Чегара билмас мухбирлар” ташкилоти вакили жаноб Биҳр Ўзбекистон ташқарисидаги диссидентларга тегишли бир қанча ресурсларга қилинган ҳужумни сўнгги пайтларда кузатилаётган яна бир хавфли тенденция эканини таъкидлади.\n77 ёшга кирган ва Ўзбекистонни чорак асрдан буён бошқариб келаётган Ислом Каримов президент сайлови олдидан демократия ва сўз эркинлиги ҳақида умидбахш нутқлар сўзлаганини урғулаган Йоҳанн Биҳр унинг бу ваъдаларига ишонишни исташини, бироқ Ўзбекистонда матбуот эркинлиги борасида туб ислоҳотлар бўлишига кўп ҳам умид қилмаётганини яширмади.


Саккиз ёшли қизнинг миясида қарийб 100 та зараркунанда борлиги аниқланди - Халқ сўзи\nСаккиз ёшли қизнинг миясида қарийб 100 та зараркунанда борлиги аниқланди\n18:22 25 Июль 2018 Дунё\nҲиндистоннинг Нью-Дели шаҳрида саккиз ёшли қизнинг миясида қарийб 100 та қурт тухуми борлиги аниқланди. Бу ҳақида Health Medicine Network нашри хабар берди.\nБоланинг исми ошкор этилмаган. Маълум бўлишича, саккиз ёшли қиз қаттиқ бош оғриғи ва эпилептик тутқаноқдан азият чекиб келган. Ота-онаси уни шифокорларга олиб боришганда аввалига унда ўсма бор деган хулосага келинди ҳамда қабул қилиши учун юқори дозали стероидлар тавсия этилди. Бироқ дорилардан боланинг аҳволи ёмонлашса-ёмонлашдики, асло яхшиланмади. Оғриқлар қолмади, қиз эса 20 килограмм ортиқча вазн йиғиб, асло юра олмайдиган бўлиб қолди. Бундан ташқари, нафас олишида ҳам муаммолар пайдо бўлди.\nОрадан ярим йил ўтиб ота-онаси уни бошқа шифокорга олиб борди. Аниқланишича, қизалоқ бош мия цистицеркозидан қийналаётган экан. Ушбу касалликнинг қўзғатувчиси эса чўчқа цепени(лентасимон гижжа тури) ҳисобланади. Шифокорнинг айтишича, ёш бола кўплаб ювилмаган мева ёки сабзавот ёхуд яхши пиширилмаган гўшт истеъмол оқибатида қуртлар аввалига унинг ошқозонига тушган, сўнгра қон айланиш тизимига ўтиб, миясигача етиб борган.\nБеморга даволаш курси ёзиб берилди. Уни қабул қилган қиз яна озиб, яна юра бошлади, бироз вақт ўтиб мактабига қайтди.


Навоийда ўтказилган халқаро бизнес форумда 24 мамлакат ишбилармонлари қатнашди\nНавоийда ўтказилган халқаро бизнес форумда 24...\n15.05.2018 19:53 0 1033\nФото: Навоий вилояти ҳокимлиги ахборот хизмати\nНавоий вилоятида халқаро бизнес форум бўлиб ўтди. Унда дунёнинг 24 мамлакатидан 150 га яқин ишбилармон доиралар, инвесторлар ҳамда хорижий мамлакатларнинг Ўзбекистондаги фавқулодда ва мухтор элчилари ва дипломатлари иштирок этди, деб хабар бермоқда вилоят ҳокимлиги ахборот хизмати.\nМаълум бўлишича. бизнес форум доирасида дастлаб вилоятда фаолият кўрсатаётган йирик саноат корхоналари ва хорижий инвесторларнинг тор доирадаги учрашувлари бўлиб ўтган.\n— Мен Ўзбекистонда илгари ҳам бўлганман. Юртингизда бизнес юритиш учун ҳали ишга солинмаган имкониятлар жуда кўп. Шу сабабли хорижий сармоя киритиш икки томонлама ҳам фойдали бўлади. Айниқса, Навоийда кончилик саноати жуда ривожланган. Менда айнан ушбу соҳада ҳамкорлик қилиш истаги жуда юқори. Бу борада комбинат мутахассислари билан келишиб олдик, — дейди Женевалик инвестор Робер Блум.\nФорум доирасида иштирокчилар учун вилоятнинг туристик салоҳияти билан танишиш мақсадида қадим ва кўҳна Нурота туманидаги «Чашма» меъморий мажмуаси ҳамда «Сармишсой» музей қўриқхонасига саёҳатлар ташкил этилган. Шунингдек, форум қатнашчилари «Навоий» эркин иқтисодий зонасида ишлаётган хорижий шериклар билан ҳамкорликдаги 20 га яқин корхона фаолияти билан таништирилди.\n«Навоий» эркин иқтисодий зонасининг фаоллар залида бизнес форум доирасида халқаро конференция бўлиб ўтди. Унда мамлакатимизнинг, хусусан Навоий вилоятининг иқтисодий потенциали, тадбиркорликни ривожлантириш бўйича яратилган шарт-шароитлар хусусида сўз юритилди.\nЭслатиб ўтамиз, мазкур халқаро бизнес форумни ўтказиш ғояси Президент Шавкат Мирзиёевнинг 2018 йил 2 мартдаги Навоий вилоятига ташрифи чоғида илгари сурилган эди. «Навоий вилоятида иқтисодий лойиҳаларни амалга ошириш учун барча имкониятлар мавжуд. Бу имкониятлардан унумли фойдаланиш учун ташаббускор тадбиркорларни топиш керак. Бунинг учун яқин вақтда вилоятда бизнес-форум ташкил қилиш лозим. Унга чет эллик инвесторларни ҳам жалб қилиш мақсадга мувофиқ бўлади. Ана шунда Навоийга энг сара инвесторлар келади», деб айтган эди давлат раҳбари.\nНавоий халқаро бизнес форум\nСиёсат 02/03, 19:26\nЗарафшонда фавворалар хиёбони, Томдида болалар шаҳарчаси қурилади\nСиёсат 02/03, 17:42\nМирзиёев: «Экинни экиб-йиғиш ишларини олимлар билан ҳамкорликда амалга ошириш керак»\nИқтисодиёт 02/03, 14:03\nПрезидент «Навоий» эркин иқтисодий зонасида бўлди


Qalampir.uz | Россиянинг энг кекса кишиси вафот этди\nРоссиянинг энг кекса кишиси вафот этди\nОлам\t11 Май 11:45 8363\nРоссиянинг энг кекса фуқароси, ингушетиялик 123 ёшли Аппаз Илиев вафот этди.\nБу ҳақида Ингушетия раҳбари Юнус-Бек Евкуров маълум қилган.\n“Аппаз Лоросович даврлар ва авлодлар алмашинувини ўз кўзи билан кўрган инсон эди. Унинг 8 фарзанди, 35 нафар невараси ва 20 дан ортиқ чевараси бор. У билан учрашганимда доимо соғлом ва бақувват, ҳаётни севадиган меҳрибон киши эканлигига гувоҳ бўлганман” – деб ёзган Юнус-Бек Евкуров Инстаграмдаги саҳифасида.\nМамлакат раҳбари матбуот хизмати хабарига кўра, душанба куни Аппаз Илиев органлар етишмовчилиги хасталиги билан оғир аҳволда Ингушетия республикаси касалхонасига ётқизилган. У комада бўлган. Юнус-Бек Евкуров жума куни касалхонага ташриф буюриб, бемор ҳақида унинг яқинлари ва шифокори билан суҳбатлашган.\nАппаз Илиев 1896 йил 1 март куни Ингушетия республикаси тоғли Жейрах тумани Гули қишлоғида туғилган.\n19 Август 19:53 11292\n18 Август 17:07 9300\n20 Август 12:29 9021\n19 Август 11:26 8853\n19 Август 11:20 8126


Тошкентда Ўзбекистон-Тожикистон бизнес-форуми бўлиб ўтди\n07:57 / 12.10.2017\n11 октябрда Ўзбекистонда Тожикистон миллий маҳсулотларининг илк кўргазмаси очилди. Кўргазма Тошкентдаги "Ўзэкспомарказ" кўргазмалар марказида ўтмоқда. Кўргазма доирасида Ўзбекистон-Тожикистон бизнес-форуми бўлиб ўтди.\nТадбир Ўзбекистон томондан Ташқи савдо вазирлиги ва Савдо-Саноат палатаси, Тожикистон томондан эса Инвестициялар ва давлат мулкини бошқариш давлат қўмитаси, Саноат ва янги технологиялар вазирлиги, Тожикистон Савдо-саноат палатаси ташкилотчилигида ўтди.\nФорумда Ўзбекистон ва Тожикистоннинг турли вилоятларидан нефть-газ, саноат, қурилиш индустрияси, транспорт, фойдали қазилмалар олиш, агросаноат, фармакология, енгил саноат, соғлиқни сақлаш, таълим, фан-техника, туризм ва бошқа соҳаларда машғул бўлган 500 га яқин корхона ва компания иштирок этди.\nФорум доирасида 20 дан кўпроқ шартнома ва 6 та меморандум, жумладан Ўзбекистон ва Тожикистон савдо-саноат палаталари ўртасида Ишчи кенгаш яратиш меморандуми имзоланди.\nТашкил этилган тадбирлардан мақсад икки давлат тадбиркорлари ўртасида савдо алоқаларини йўлга қўйиш ва кенгайтириш, янги корхоналар миқдори ўсишига кўмак бериш ва икки томонлама товар айланмаси ҳажмини оширишдан иборат.\n2016 йил натижаларига кўра икки давлат ўртасидаги товар айланмаси 197 млн, жорий йилнинг дастлабки 9 ойига кўра эса 178,2 млн долларни ташкил қилди.\nЎзбекистонда Тожикистон сармояси иштирокида 24 та корхона фаолият юритади. Ўз навбатида, Тожикистонда Ўзбекистон резидентлари иштирокида яратилган 9 та корхона иш олиб боради.\nЎзбекистонда 11-13 октябрь кунлари Тожикистоннинг Ўзбекистондаги маданият кунларига бағишланган тадбирлар бўлиб ўтмоқда. Бу тадбир доирасида "Замонавий Тожикистон" фотокўргазмаси, Тожикистон ҳақидаги китоблар тақдимоти, Тожикистонда яратилган бадиий фильмлар намойиши ва Тожикистон санъат ва маданият намояндалари концерти ўтмоқда.


ОЛИМПИАДА ВА ПАРАЛИМПИЯ САРИ ОДИМЛАР\nҚозоғистон пойтахтида спорт курашлари (эркин, юнон-рум ва аёллар кураши) бўйича навбатдаги жаҳон чемпионати бўлиб ўтмоқда ва унда «Токио – 2020» ёзги Олимпиада ўйинлари йўлланмаси учун ҳам кураш бормоқда. Англия мезбонлик қилган парасузиш бўйича жаҳон чемпионати эса ўз якунига етди ва вакилларимиз «Токио – 2020» Паралимпия ўйинларининг 3 та йўлланмасига эга бўлишди.\nОлимпия ўйинларига тўғридан-тўғри йўлланма бериладиган Нур-Султан шаҳридаги спорт курашлари бўйича жаҳон чемпионатида 27 нафар вакилимиз қатнашмоқда. Улардан 10 нафари юнон-рум, 9 нафари эркин кураш ва 8 нафари аёллар кураши бўйича баҳсларда иштирок этяпти.\nЮнон-рум кураши бўйича баҳсларда қатнашган ҳамюртимиз Рустам Ассакалов (-87 кг) дастлаб Панама, Туркия ва Россия вакилларини мағлубиятга учратиб, чорак финалга йўл олди. Мусобақа регламентига кўра, жаҳон чемпионатида ярим финалга етиб келганлар келгуси йил Япониянинг Токио шаҳри мезбонлик қиладиган XXXII ёзги Олимпиада ўйинлари йўлланмасини қўлга киритиши белгиланганди. Ассакалов ана шу имкониятдан самарали фойдаланди – чорак финалда кубалик Даниэль Хечаваррия устидан ишончли (4:0) ғалабага эришди ва Олимпиада йўлланмасига эга бўлди.\nРустам ярим финалда венгриялик Виктор Лоринцга қарши беллашди ва дуранг натижани қайд этди – 1:1. Қоидага кўра, сўнгги очкони қўлга киритган спортчи «фаол» деб ҳисобланади ва ғолиблик унга ҳадя этилади. Бу борада омад Лоринц томонида бўлди. Ассакалов эса бронза медаль учун қирғизистонлик Атабек Азисбековга қарши беллашди ва ғолиб чиқди. Рустамдан олдин ҳамюртимиз Арам Варданян (-72 кг) ўз вазн тоифасида кумуш медалга сазовор бўлганди. Юнон-рум курашида -72 кг ноолимпия вазни ҳисобланади ва шу боис Варданян Олимпиада йўлланмасига эга бўлмади.\nЮнон-рум кураши бўйича Рио Олимпиадаси совриндори Элмурат Тасмурадов (-60 кг) чорак финалда, яъни Токио Олимпиадаси йўлланмаси учун курашда молдовалик Виктор Сиобанудан устун келди. Шунингдек, полвонимиз Жалгасбай Бердимуратов (-77) ҳам Токио Олимпиадасида иштирок этиш ҳуқуқини қўлга киритди. У бронза медаль учун курашиш имконини берувчи босқичда литвалик Паулиус Галкинасни мағлуб этди. Бу ғалаба Бердимуратовни «Токио – 2020» иштирокчилари қаторига киритди. Шу тариқа 3 нафар полвонимиз Токио Олимпиадасида қатнашадиган бўлди, юртимиз спортчиларининг қўлга киритган Токио Олимпиадаси йўлланмалари сони эса 7 тага етди. Спорт курашлари бўйича жаҳон чемпионати қизғин давом этмоқда.\nАнглиянинг Лондон шаҳри мезбонлик қилган парасузиш бўйича жаҳон чемпионати эса якунланди. Унда қатнашган 7 нафар спортчимиз битта олтин, 4 та кумуш ва 3 та бронза, жами 8 та медалга сазовор бўлди. Халқаро Паралимпия қўмитаси қарори билан жаҳон чемпионатида дастлабки икки ўринни эгаллаган спортчилар «Токио – 2020» Паралимпия ўйинларига ҳам йўлланма олишди. Хусусан, Лондонда совриндорлар сафидан жой олган терма жамоамиз аъзоларидан Шоҳсанам Тошпўлатова, Ислом Асланов ва Фирдавс Мусабеков ҳам «Токио – 2020» Паралимпия ўйинлари йўлланмасига эга бўлди.\nПарасузиш бўйича жаҳон чемпионати совриндорлари: Шоҳсанам Тошпўлатова – битта олтин, битта бронза; Ислом Асланов – 3 та кумуш; Фирдавс Мусабеков – битта кумуш; Нигора Мирзоҳидова – битта бронза; Музаффар Турсунхўжаев – битта бронза.


Lack of access rights - File 'http:/cdn.uza.uz/2020/11/02/16/33/WIdEn5CU6XjKoV7CZbF7RUzgbt68YUHl_front.png'\nLack of access rights - File 'http:/cdn.uza.uz/2021/04/08/12/30/vJytpsvlqbAxzTWJtPRn5ZlYGHbUmFbn_front.jpg'\nКосонсой туманида корхона ва ташкилотлар фаолиятининг умумий таърифи\n(2021 йилнинг 1 август ҳолатига)\nЎзининг буюк истеъдоди, ноёб ва бетакрор ижоди билан ўзбек эстрада санъатига асос солиб, миллий маданиятимизни ривожлантириш, унинг шон-шуҳратини дунё халқлари ўртасида кенг тарғиб этишга қўшган беқиёс ҳиссаси, ёш авлодни Ватанга муҳаббат ва садоқат, миллий ва умуминсоний қадриятлар руҳида тарбиялаш борасидаги унутилмас хизматларини инобатга олиб ҳамда таваллудининг 85 йиллиги муносабати билан халқимизнинг ардоқли фарзанди, буюк санъаткор, Ўзбекистон халқ артисти, марҳум Ботир Каримович Зокиров «Эл-юрт ҳурмати» ордени билан мукофотлансин.\nБаҳодир Юсупов “Дўстлик” ордени билан тақдирланди\nЎзбекистон Республикаси мустақиллигининг ўттиз йиллиги муносабати билан давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳини мукофотлаш тўғрисида Президентимиз фармони имзоланди. Унга кўра Косонсой туман ҳокими Юсупов Баҳодир Турсунович “Дўстлик” ордени билан тақдирланди.Ушбу муваффақият билан Баҳодир Юсуповни табриклаб, кейинги фаолиятларида ҳам юксак чўққиларни забт этишларига тилакдошмиз.\nБатафсил 👉 https://bit.ly/3mD4jU5\nФарзандингиз ўксиб қолмасин!\nЯнги ўқув йилининг бошланишига ҳам оз фурсат қолди. Унгача биринчи синфга борадиган жажжи ўғил-қизлардан тортиб, токи аниқ мақсадлар билан ўн биринчи синфга қадам қўяётган ўсмир ёшидаги фарзандлар учун керакли буюм ва бисотлар харид қилиб бўлиниши керак. Илк бор мактаб остонасига қадам қўядиган жажжилар учун анъанавий Президент совғаси етказиб берилади. Чин етим ва эҳтиёжманд оилалар фарзандлари учун эса тегишли ташкилот ва муассасалар томонидан таъминот ишлари амалга оширилади. Оила бағрида униб-ўсаётган бахтиёр болаларнинг ками-кўстлари шак-шубҳасиз, меҳрибон ота-оналари томонидан тўлдирилади.\nАйни дамларда ҳафтанинг ҳар куни юзлаб ота-оналар суюмли фарзандларини ёнларига олиб, ўқув қуроллари ва кийим-бошлар сотиладиган махсус ярмаркаларга ташриф буюрмоқдалар. Даста-даста китоб-дафтарларни, оҳори тўкилмаган кийим-бошларни кўтариб олган мактаб ёшидаги ўғил-қизларнинг юзидаги қувонч ва шодликни кўрган кишининг дили яйрайди. Бироқ...\nБироқ, йиллаб отасининг йўлига интизор тикилган ўксик қалблар шу кунларда бағри бутун ўртоғини, синфдошини кўрганда қандай аҳволга тушаётганидан хабаримиз борми? Ёки турмуш ўртоғидан ажраб, тирикчилигини зўрға уддалаётган онанинг мактаб остонасига илк қадам қўяётган қизалоғи ёки ўғилчасининг камини битириш учун қўли калталик қилаётганлигидан огоҳмизми? Ана шу муаммо туфайли, минг афсуски, жондан ширин фарзандининг отасидан ойлар давомида алимент пулини ололмаётган оналар тегишли идоралар эшиги олдида кун-кун арзи-ҳол қилиб туришибди. Фарзанди дунёга келганда қувонган, арзимаган сабаб туфайли ёки тақдир тақазоси билан турмуш ўртоғи билан ажрашган баъзи оталар эса, минг афсуски, пасткашликка бориб, ўзларини панага олиб юришибди. Ахир қаерда бўлса ҳам, кимнинг қўлида тарбия топаётган бўлса ҳам, фарзанд сизники-ку! Наҳот томирларида қонингиз оқаётган фарзандингизнинг беғубор кўнгли ўксиб, бурчакда қимтиниб туришига виждонингиз йўл берса?! Ахир ўша норасида эртага ўсиб-улғайиб, бир касбнинг, ҳунарнинг эгаси бўлганида, машҳур спортчи ёки олим бўлиб қолса, қандай юз билан шу бола меники эди, дейсиз? Сизнинг қаддингиз букилиб, ҳассага таяниб қолган чоғингизда ўша болангиз, эшигингиздан кириб келиб: «Ассалому алайкум, отажон! Менга қандай хизмат бор?» деса нима деган одам бўласиз? Ҳаётда қандай қийинчиликларни бошидан кечирмасин, улғайган фарзандлар бемеҳр оталарини қидириб келганларига кўп гувоҳ бўлганмиз. Чунки ўша дамда улар отадан улуғ зот йўқлигини тушуниб етган бўладилар.\nЭнг олий бахтлардан бири оталик бахтидир. Сиз бунга эришган экансиз, фарзандингизни ҳам ана шу бахтдан баҳраманд қилинг. У ҳам гарчи сиздан меҳр кўрмаётган бўлса-да, сиздай танти отаси борлигидан фаҳрланиб юрсин. Ўз зурриёдининг тақдирига бефарқ бўлиш эркакман, деб бош кўтариб юрган кишига асло ярашмайди. Сиз халқ ичида гердайиб юрсангиз-у, давомчингиз бўлган фарзандингиз тенгқурлари орасида кўзлари жовдираб, қалбан етимлиги етмагандай, жисман етим бўлиб турса, татийдими? Йўқ, асло! Ғурури бор ота бунга асло йўл қўймайди.\nМажбурий ижро бюроси Косонсой туман бўлими ходими\nДарахтларни кесишга мораторий 2024 йилгача узайтирилади\nБугунги видеоселектор йиғилишида қайд этилишича, Гулистон шаҳрида барча кўп йиллик дарахтлар хатловдан ўтказилиб, уларнинг паспорти қилинган.\nСирдарё вилояти ҳокими Ғ.Мирзаев шу борадаги тажриба ҳақида сўзлаб берди.\nПрезидент Экология қўмитаси ва Кадастр агентлигига йил якунига қадар дарахтларни бино ва иншоотлар мулкдорларига бириктириш ва кадастр паспортини тақдим этиш тизимини жорий этиш бўйича топшириқ берди.\nЯна бир масала, дарахтларни кесишга мораторий 2024 йилга қадар узайтирилади ва жавобгарлик кескин кучайтирилади.\nМаълумотларга кўра, ўтган 6 ойда 316 минг дона қимматбаҳо дарахт асраб қолинган. Бироқ, шунга қарамасдан, ўтган даврда 2,8 мингта қимматбаҳо ва 2 мингдан зиёд кам қимматли дарахт ноқонуний кесилган. Жумладан, бундай ҳолатлар Сурхондарё, Жиззах, Хоразм, Навоий вилоятлари ва Тошкент шаҳрида энг кўп қайд этилган.\nШу боис, Тошкент шаҳри ва вилоят марказларида “экология полицияси” ташкил этилади. Унинг зиммасига экология соҳасидаги қонунбузарликлар, жумладан, дарахтларни рухсатсиз кесиш, браконьерлик, ноқонуний чиқиндилар ташлаш каби ҳолатларга қарши профилактика вазифалари юклатилади.\n“Экология полицияси” Ички ишлар тизимида фаолият юритади,\nунинг фаолияти ўзи аниқлаган ҳуқуқбузарликлардан ундирилган жарималар ҳамда маҳаллий бюджет ҳисобидан молиялаштирилади.\nУшбу янги тизим фаолиятини йил якунига қадар йўлга қўйишга ички ишлар вазири ўринбосари Бекмурод Абдуллаев шахсан масъул бўлади.\n– Барча раҳбарлар бир нарсани аниқ эшитиб олсин. Бундан буён бирорта яшил ҳудуд ва жамоат паркида ҳар қандай дарахтларни кесиш қатъиян тақиқланади, – деди Шавкат Мирзиёев.


Қирғизистон миллий валютасига 24 йил бўлди Ынтымак Media Group\nҚирғизистон миллий валютасига 24 йил бўлди\nБугун Қирғизистон миллий валютасининг муомалага киргизилганига 24 йил бўлди. Қирғизистон 1993 йили 10 майда собиқ СССР таркибига кирган мамлакатлар ўртасида биринчи бўлиб ўз миллий вальютасига эга бўлган. Бундан кейинги даврларда сомнинг ҳимоя элементлари бир неча бор янгиланиб, кучайтирилган. Янги банкнотлар пайдо бўлган.\nВалюта илк муомалага киргизилган вақтда энг қиммат банкнот 100 сом бўлган. 2000 йили эса 200, 500, 100 сомлик, 2010 йилдан бошлаб эса 5000 сомлик банкнот муомалага киргизилган. Кейинчалик муомалада 1,3,5, 10 сомлик тангалар пайдо бўлди.\nМиллий валюта банкнотларида бастакор Абдилас Малдибаев (1 сом), балерина Бубусара Бейшеналиева (5 сом), илм ва маданият арбоби Қасим Тинистанов (10 сом), шоир Тўғолоқ Молдо (20 сом), тарихий арбоб Қурмонжон Датка (50 сом), Қирғизистон халқ шоири Тўқтогул Сатилганов (100 сом), шоир алиқул Осмонов (200 сом), шоир ва манасчи Саякбай Каралаев (500 сом), тарихий арбоб, ёзувчи Юсуф Болосоғуний, замонавий қирғиз актёри Суйменкул Чокморов (5000 сом)нинг портретлари жойлаштирилган.\n2017 йилнинг февралида Қирғизистон Миллий банки сомнинг расмий рамзини – с, тасдиқлади.


12chairs Page Title\nБунда меҳмон бўлган машҳур Остап ҳам,\nУчар йигит, шоввоз, хушсурат барно.\nГоҳ кулиб, гоҳида дилин эзиб ғам,\nМаслаги 12 стулни топмоқдир илло.\nМуғомбир бўлса-да, демаган ёлғон,\nЗеро, унга манзур бўлган-да “Карвон”.\nРесторанда завқ-ла кезаркан мамнун,\nБаён этар экан ўз саргузаштин,\nУ билмасди, ҳатто, эмас гумонда:\nЎша бахтли 12 стул бизнинг - “Карвон”да!'\nФОРШМАК (икки нафар хўрандага тавсия этилади).\nАнъанавий исроил миллий таоми, энг зўр газаклардан бири, у нимшўр сельд балиғининг лаҳмидан, сариёғ, зиравор ва сабзавотлар қўшиб тайёрланади.\nТаом номи жуда романтик таржима килинади - яъни у «лаззатланиш оғушида» маъносини билдиради. Гап шундаки, ушбу газак иштаҳани очиш мақсадида овқат олдидан тортилади. Агар Сиз сельд балиғини биз каби хуш кўрсангиз, уни тайёрлашни албатта ўрганишингиз лозим, зеро у бунга арзийди, қолаверса, уни тайёрлаш унчалик мураккаб эмас.\nШундай қилиб, нимшўр сельдни қилтаноқдан тозалаймиз ва шу вақтни ўзида 200 гр. нонни сутда ивитиб қўямиз. Энди ушбу масаллиқларни чеккароққа олиб қўямиз – уларни навбати ҳали келади. Унгача биз учта қотириб қайнатилган товуқ тухумларини оқ-сариғидан ажратиб, сариқ зардакини уватамиз. Уватилган зардакларга мурч, бир чой қошиқ хантал (горчица), икки ош қошиқ олма сиркаси, икки чой қошиқ шакар ва чорак стакан зайтун мойидан қўшамиз. Энди гўштқиймалагичдан ўтказилган сельд гўштини тухум зардаклари, сиқиб суви чиқартирилган нон бўлакчалари ва гўштқиймалагичдан ўтказилган иккита нордон олма билан аралаштириш пайти келди. Ҳосил бўлган аралашмага шакл бериб, қора нонни қирқамиз ва уйдагиларни (хўрандаларни) дастурхонга таклиф этамиз!\nБЛИНЛАР (икки нафар хўрандага тавсия этилади).\nРус таомларини болалар ҳам, катталар ҳам бир хил ёқтирадиган блин ва блинчикларсиз тасаввур қилиш қийин, албатта. Юпқа, мулойим, хушбўй бўлган анъанавий блинлар «12 стул» ресторанида турли масаллиқлар – қизил икра, сёмга балиғи ҳамда асал билан тортилади, шунинг учун блинлар асосий таомларга ҳам мазали қўшимча, ҳам ажойиб десерт бўлиши мумкин.\nБлин ва блинчиклар халқ томонидан ёқтириб истеъмол қилинадиган рус таомлари ичида доимо етакчи ўринлардан бирини эгаллаган десак, муболаға бўлмайди. У нафақат мазали таом бўлибгина қолмай, балки ҳақиқий рамз ҳисоланади. Юп-юмалоқ, қизариб пишган, ёғли блинни қуёшга, хотиржамликка, йилнинг совуқ кунлари тугаб, бошланган баҳорга ўхшатишган. Русларнинг «первый блин комом» - «биринчи блин хом бўлади» ибораси қаердан пайдо бўлганини биласизми? Даставвал ибора умуман «комом» сўзи билан эмас, балки «первый блин Комме» - «биринчи блин Коммага» деб юритилган , ўшанда Комма деб катта ва баҳайбат, эндигина қиш уйқусидан турган айиқни аташган. Уни кўнглини олиш учун биринчи блин қалин, тўйимли ҳамда жуда ёғли қилиб пиширилган. «Блин с припекой” – «Қиймали блин» ибораси эса блинларни тайёрлаш анъанасидан келиб чиққан, яъни блинлар рус печларида пиширилган бўлиб, уларни ҳар томонига ағдаришни ҳожати бўлмаган, шунинг учун блиннинг ўзига турли қўшимчаларни (пиширилган қиймаларни) солиш жуда қулай бўлган. Вақт ўтиб, рус печлари ўрнига товалар келгач, оширилган хамирдан тайёрланган блинлар юпқа блинчикларга ўрнини бўшатган.\nАнъанавий блинчикларни тайёрлаш учун 100 грамм ун ва бир чимдим тузни битта тухум, 100 грамм сут ва икки ош қошиқдаги шакарга қўшамиз. Барча масаллиқларни қунт билан аралаштирамиз – хамиримиз қаймоқсифат бўлиши лозим. Энди бир неча ош қошиқ ўсимлик ёғини қўшиш ва сутни қолганини (200 грамм) қуйиш пайти келди. Шу пайтда хамиримиз янги олинган қаймоқни эслатади, шундай эмасми? Пиширишни бошлаш мумкин: мойланган товага озгина хамирни қуйиб, уни бир меъёрда ёямиз ва бир дақиқадан сўнг ағдарамиз.


Антонов: Россияни жиловлаб туриш - АҚШ сиёсатининг “альфа ва омега”си ҳисобланади - 21.01.2021, Sputnik Ўзбекистон\nЖо Байден Оқ уйга келиши билан Россия АҚШ билан конструктив мулоқотни бошлашга, икки томонлама муносабатларда тўпланиб қолган муаммоларни бартараф этишга қарор... 21.01.2021, Sputnik Ўзбекистон\nМосква эзгу умидлардан йироқ ва Россияни жиловлаш Америка ташқи сиёсатининг устувор йўналишларидан бири бўлиб қолаётганини англайди, деди Россиянинг Вашингтондаги элчиси Анатолий Антонов.Элчи АҚШ 46-президенти инаугурациясидан сўнг РИА Новостига берган интервюсида Владимир Путин ва унинг янги америкалик ҳамкасби ўртасида бу йил учрашув бўладими, Москва ва Вашингтон COVID-19га қарши ҳамкорлик қилиш имкониятини қандай бўлишини айтди. стратегик ҳужум қуролларини қисқартириш тўғрисидаги шартномани сақлаб қолиш учун ҳали ҳам имкониятлар мавжудлигини таъкидлади - Россия АҚШ таклифларини кутмоқда.- Сайловдан кейин Жо Байденнинг бўлажак администрацияси вакиллари билан дастлабки мулоқотлар ўтказилдими? Қайси мавзуларни муҳокама қилишга муваффақ бўлдингиз?- Бундай мулоқотлар бўлмади. Бироқ, янги ҳукуматда ташқи сиёсат бўйича тайинланганларнинг кўпи бизга таниш. Улар аввалги администрацияларда раҳбарлик лавозимларида ишлаган. Умид қиламизки, Оқ уй аппарати, Давлат департаменти ва бошқа идоралардаги ўзгаришлар билан ҳамкасблар билан икки томонлама долзарб ва халқаро муаммолар бўйича мазмунли мулоқотни бошлаш мумкин бўлади.Ҳамкорликнинг аниқ йўналишлари бўйича Россия таклифлари бир неча бор айтилган ва музокаралар столига қўйилган. Биз Америка томони билан амалий ва ўзаро манфаатли мулоқотга тайёрмиз.- Вашингтон ДСНВни узайтиришга розилик беришини кутаяпсизми? Россия 20 январдан кейин маслаҳатлашувларни бошлашга тайёрми?- Маълумки, Россия бир йилдан кўпроқ вақт олдин АҚШга ДСНВ шартномасини ҳеч қандай шартларсиз узайтиришни таклиф қилган эди. Республика администрацияси шартномани у имзоланган кўринишда узайтиришдан қатъиян бош тортганди. Қабул қилиб бўлмайдиган шартларни илгари сурди. Аслини олиб қараганда, ядровий қуролни назорат қилиш бўйича ягона Россия-Америка келишувини сиёсий савдолашув мавзусига айлантирди. Ажабланарли жойи йўқки, бундай позиция охир-оқибат ДСНВ тақдири бўйича икки томонлама маслаҳатлашувларни боши берк кўчага олиб келди. Шунга қарамай, биз бир қатор масалаларда Вашингтон томон келдик. Умид қиламизки, ҳозирги администарцияси янада оқилона ва реалистик принциплардан бу масалага ёндашади.Россия ДСНВ шартномасини узайтириш бўйича мазмунли мулоқотга тайёр. 2021 йил 5 февралда келишув муддати тугашидан олдин тегишли келишувга эришиш имконияти сақланиб қолмоқда. Тўп Вашингтон томонида - конструктив таклифларни кутмоқдамиз.- 2021 йилда Россия Федерацияси ва АҚШ президентлари учрашувини кутиш керакми? Ташқи ишлар вазирлар даражасида? Байденга “2+2” форматида маслаҳатлашувни ўтказиш таклиф қиласизми?- Пандемия шароитида юзма-юз тадбирларини қайта тиклаш истиқболлари, шу жумладан энг юқори даражада гапириш ҳозирча қийин. Сиёсий мулоқотлар жадвалини шакллантириш эпидемик вазиятнинг нормаллашишига, бундай учрашувларнинг мазмунига, кўп томонлама тадбирларда мулоқот қилиш имконияти ва бошқаларга боғлиқ бўлади. Режаларни АҚШ янги администрацияси билан муҳокама қилиш ва келишиш керак."2 + 2" форматига келсак, америкаликларга уни қайта тиклашни бир неча бор таклиф қилгандик. Бироқ, улар ижобий жавоб беришмади. Мазкур ташаббус ўз кучида қолмоқда.- Байден ташқи сиёсат жамоасига аллақачон эълон қилинган номзодларни қандай баҳолайсиз? Эрон, Сурия, Украина бўйича мулоқот қайта бошлаш мумкинлигига умид борми? АҚШ Миллий хавфсизлик кенгаши таркибига Россия ва Марказий Осиё бўйича алоҳида директор тайинланиши ҳақида нима деб ўйлайсиз?- Байденнинг ташқи сиёсий гуруҳига номзодларни баҳолаш - бизнинг ишимиз эмас. Биз АҚШ президенти, ҳар қандай раҳбар каби, ўзи ишонадиган мутахассисларни танлайди деган асосдан келиб чиқамиз.Менимча, янги жамоага ташқи сиёсатдаги устуворликлар ва аниқ масалалар бўйича ёндашувларни аниқлаб олиши вақт бериш керак. Унинг халқаро йўналишини нафақат сайловолди сўзлар асосида эмас, балки амалий ҳаракатлар билан баҳолаш лозим. Кимдир сайловдан олдин иккита ранг бор деб, ўринли гап айтди - қора ва оқ, улардан кейин эса битта - кулранг.Шу билан бирга, биз эзгу умидлардан йироқмиз. Агар Россия йўналишда бирон бир ўзгаришлар юз берса, моҳиятан эмас, аксинча нюансларда бўлади. Россияни тизимли жиловлаш Америка сиёсатининг альфа ва омегаси бўлиб қолмоқда.Бироқ, администрациядаги кўплаб юқори мартабали амалдорлар бизга Барак Обама давридаги иши билан яхши таниш. Масалан, Оқ уйда Яқин Шарқ масалалари координатори лавозимини эгаллаши кутилаётган Брет Макгурк, у билан ИШИДга қарши коалицияда президентнинг махсус вакили (ИШИД - Россияда тақиқланган террористик ташкилот) бўлганида иш олиб бордик.Янги администрация ҳокимият тепасига келганидан кейин СНБ аппарати таркибидаги ўзгаришларга келсак, бу одатий ҳол. Жорж Буш ва Барак Обама президентлиги даврида Оқ уйда Россия йўналиши бўйича ўхшаш бўлган позиция аллақачон мавжуд бўлган. Биз Оқ уй аппаратида америкалик ҳамкасблар билан мунтазам мулоқот ўрнатилади, деб назарда тутмоқдамиз.\nмосква, ақш, марказий осиё, украина, сурия, эрон, вашингтон, инаугурация, сайловлар, жо байден, владимир путин\n15:52 21.01.2021 (янгиланди: 16:22 01.04.2021)\n© Sputnik / Алексей Агарышев / Фотобанкка ўтишПосол России в Вашингтоне Анатолий Антонов\nМосква эзгу умидлардан йироқ ва Россияни жиловлаш Америка ташқи сиёсатининг устувор йўналишларидан бири бўлиб қолаётганини англайди, деди Россиянинг Вашингтондаги элчиси Анатолий Антонов.\n“ШО-2” Германия ва АҚШ ўртасидаги муносабатлар тақдирини белгилайди\n20 Январ, 16:23\nЭлчи АҚШ 46-президенти инаугурациясидан сўнг РИА Новостига берган интервюсида Владимир Путин ва унинг янги америкалик ҳамкасби ўртасида бу йил учрашув бўладими, Москва ва Вашингтон COVID-19га қарши ҳамкорлик қилиш имкониятини қандай бўлишини айтди. стратегик ҳужум қуролларини қисқартириш тўғрисидаги шартномани сақлаб қолиш учун ҳали ҳам имкониятлар мавжудлигини таъкидлади - Россия АҚШ таклифларини кутмоқда.\n- Сайловдан кейин Жо Байденнинг бўлажак администрацияси вакиллари билан дастлабки мулоқотлар ўтказилдими? Қайси мавзуларни муҳокама қилишга муваффақ бўлдингиз?\n- Бундай мулоқотлар бўлмади. Бироқ, янги ҳукуматда ташқи сиёсат бўйича тайинланганларнинг кўпи бизга таниш. Улар аввалги администрацияларда раҳбарлик лавозимларида ишлаган. Умид қиламизки, Оқ уй аппарати, Давлат департаменти ва бошқа идоралардаги ўзгаришлар билан ҳамкасблар билан икки томонлама долзарб ва халқаро муаммолар бўйича мазмунли мулоқотни бошлаш мумкин бўлади.\nҲамкорликнинг аниқ йўналишлари бўйича Россия таклифлари бир неча бор айтилган ва музокаралар столига қўйилган. Биз Америка томони билан амалий ва ўзаро манфаатли мулоқотга тайёрмиз.\n- Вашингтон ДСНВни узайтиришга розилик беришини кутаяпсизми? Россия 20 январдан кейин маслаҳатлашувларни бошлашга тайёрми?\n- Маълумки, Россия бир йилдан кўпроқ вақт олдин АҚШга ДСНВ шартномасини ҳеч қандай шартларсиз узайтиришни таклиф қилган эди. Республика администрацияси шартномани у имзоланган кўринишда узайтиришдан қатъиян бош тортганди. Қабул қилиб бўлмайдиган шартларни илгари сурди. Аслини олиб қараганда, ядровий қуролни назорат қилиш бўйича ягона Россия-Америка келишувини сиёсий савдолашув мавзусига айлантирди. Ажабланарли жойи йўқки, бундай позиция охир-оқибат ДСНВ тақдири бўйича икки томонлама маслаҳатлашувларни боши берк кўчага олиб келди. Шунга қарамай, биз бир қатор масалаларда Вашингтон томон келдик. Умид қиламизки, ҳозирги администарцияси янада оқилона ва реалистик принциплардан бу масалага ёндашади.\nРоссия ва АҚШ орасида муносабатлар вектори ўзгармоқда – сиёсатчи\n20 Январ, 14:56\nРоссия ДСНВ шартномасини узайтириш бўйича мазмунли мулоқотга тайёр. 2021 йил 5 февралда келишув муддати тугашидан олдин тегишли келишувга эришиш имконияти сақланиб қолмоқда. Тўп Вашингтон томонида - конструктив таклифларни кутмоқдамиз.\n- 2021 йилда Россия Федерацияси ва АҚШ президентлари учрашувини кутиш керакми? Ташқи ишлар вазирлар даражасида? Байденга “2+2” форматида маслаҳатлашувни ўтказиш таклиф қиласизми?\n- Пандемия шароитида юзма-юз тадбирларини қайта тиклаш истиқболлари, шу жумладан энг юқори даражада гапириш ҳозирча қийин. Сиёсий мулоқотлар жадвалини шакллантириш эпидемик вазиятнинг нормаллашишига, бундай учрашувларнинг мазмунига, кўп томонлама тадбирларда мулоқот қилиш имконияти ва бошқаларга боғлиқ бўлади. Режаларни АҚШ янги администрацияси билан муҳокама қилиш ва келишиш керак.\n"2 + 2" форматига келсак, америкаликларга уни қайта тиклашни бир неча бор таклиф қилгандик. Бироқ, улар ижобий жавоб беришмади. Мазкур ташаббус ўз кучида қолмоқда.\n- Байден ташқи сиёсат жамоасига аллақачон эълон қилинган номзодларни қандай баҳолайсиз? Эрон, Сурия, Украина бўйича мулоқот қайта бошлаш мумкинлигига умид борми? АҚШ Миллий хавфсизлик кенгаши таркибига Россия ва Марказий Осиё бўйича алоҳида директор тайинланиши ҳақида нима деб ўйлайсиз?\n- Байденнинг ташқи сиёсий гуруҳига номзодларни баҳолаш - бизнинг ишимиз эмас. Биз АҚШ президенти, ҳар қандай раҳбар каби, ўзи ишонадиган мутахассисларни танлайди деган асосдан келиб чиқамиз.\nАҚШ ҳар доим зўравонлик ҳаракатларини қўллаб-қувватлаган – Володин\n19 Январ, 15:50\nМенимча, янги жамоага ташқи сиёсатдаги устуворликлар ва аниқ масалалар бўйича ёндашувларни аниқлаб олиши вақт бериш керак. Унинг халқаро йўналишини нафақат сайловолди сўзлар асосида эмас, балки амалий ҳаракатлар билан баҳолаш лозим. Кимдир сайловдан олдин иккита ранг бор деб, ўринли гап айтди - қора ва оқ, улардан кейин эса битта - кулранг.\nШу билан бирга, биз эзгу умидлардан йироқмиз. Агар Россия йўналишда бирон бир ўзгаришлар юз берса, моҳиятан эмас, аксинча нюансларда бўлади. Россияни тизимли жиловлаш Америка сиёсатининг альфа ва омегаси бўлиб қолмоқда.\nБироқ, администрациядаги кўплаб юқори мартабали амалдорлар бизга Барак Обама давридаги иши билан яхши таниш. Масалан, Оқ уйда Яқин Шарқ масалалари координатори лавозимини эгаллаши кутилаётган Брет Макгурк, у билан ИШИДга қарши коалицияда президентнинг махсус вакили (ИШИД - Россияда тақиқланган террористик ташкилот) бўлганида иш олиб бордик.\nЯнги администрация ҳокимият тепасига келганидан кейин СНБ аппарати таркибидаги ўзгаришларга келсак, бу одатий ҳол. Жорж Буш ва Барак Обама президентлиги даврида Оқ уйда Россия йўналиши бўйича ўхшаш бўлган позиция аллақачон мавжуд бўлган. Биз Оқ уй аппаратида америкалик ҳамкасблар билан мунтазам мулоқот ўрнатилади, деб назарда тутмоқдамиз.


Баҳриддин Муқим » MUZAFFAR.UZ\nМуқимов Баҳриддин Асрорович 28.02.1985 йилда туғилган. М.Улуғбек номидаги Ўзбекистон миллий университети “Фалсафа” факультетининг бакалавр ва магистратурасини тамомлаган. Айни пайтда Тошкент ирригация ва қишлоқ хўжалигини механизациялаш муҳандислари институти “Гуманитар фанлар” кафераси ўқитувчиси ва “Нотиқлик санъати академияси”нинг вице президенти вазифаларида фаолият юритиб келмоқда. Бундан ташқари, ТИҚХММИ матбуот хизмати ходими. Бугунги кунда “Ижтимоий фалсафа” ихтисослиги бўйича илмий тадқиқот ишларини олиб бормоқда.\nЧоп этилган: 28-02-2020, 08:01\nЧоп этилган: 23-09-2020, 09:18\nЧоп этилган: 23-04-2020, 01:08


Мамлакатнинг қудратини белгилайдиган омиллар кўп. Лекин уларнинг энг асосийларидан бири, шубҳасиз, шу юртда вояга етаётган юксак маънавиятли, жисмонан соғлом, ҳар томонлама баркамол авлоддир.\nОлий Мажлис Қонунчилик палатасидаги Ўзбекистон Халқ демократик партияси фракциясининг навбатдаги йиғилишида дастлаб “Гидрометеорология фаолияти тўғрисида”ги қонун лойиҳаси муҳокама қилинди.\nҚонун лойиҳаси умумэътироф этилган нормалар билан бойитилган\n2021 йил йил 22 сентябрь куни Олий Мажлис Қонунчилик палатасидаги “Адолат” СДП фракциясининг навбатдаги йиғилиши бўлиб ўтди. Унда фракция аъзолари томонидан “Маъмурий тартиб-таомиллар тўғрисида”ги қонун лойиҳаси кўриб чиқилди.\nХалқаро ташаббусларни амалга оширишда парламентнинг роли\n2021 йил 22 сентябрь куни Олий Мажлис Қонунчилик палатаси Халқаро ишлар ва парламентлараро алоқалар қўмитаси томонидан “Ўзбекистон Республикаси Президентининг БМТ доирасидаги халқаро ташаббусларини амалга оширишда парламентнинг роли” мавзусида давра суҳбати ўтказилди.\nҲайдовчиларга енгилликлар берилмоқда\nШундан келиб чиқиб, қонун лойиҳаси билан ҳайдовчиларга “bluetooth”, қулоқчин ва бошқа қўлни банд қилмайдиган воситалардан фойдаланишга рухсат берилмоқда. Ўзбошимчалик билан монитор ўрнатиш учун жавобгарлик бекор қилинмоқда.\nИқтисодиётни ривожлантириш учун молиявий, техник, технологик ва албатта, инсон ресурслари зарур. Ана шу ресурслар қанчалик қувватли бўлса, натижа ҳам шунга яраша бўлади. Инсон ресурсларини ривожлантириш орқали ёшлар, хотин-қизлар, камбағалликни қисқартириш ва мигрантлар каби долзарб масалаларга доир янги сиёсатни амалга ошириш, тадбиркорликни қўллаб-қувватлаш, пировардида иқтисодий юксалиш билан боғлиқ жиддий сиёсий вазифалар ечимини топиши мумкин.\nЙиғилишда Ички ишлар вазирлиги тизимидаги жазони ижро этиш муассасаларида маҳкумларнинг ҳуқуқлари ва қонуний манфаатларини ишончли ҳимоя қилинишини таъминлашга қаратилган қонун ҳужжатларнинг ижросини ўрганиш якунлари муҳокама қилинди.\n...Қашқадарёлик Ж.Жўрақулов энди 15 ёшни қаршилади. Лекин унда ҳам буйрак етишмовчилиги кузатилган. Шу сабабли яқинда у ҳам мураккаб жарроҳлик амалиётини бошидан ўтказди. Онаси донорлигида унга буйрак кўчириб ўтказилди. Айни пайтда беморнинг умумий аҳволи анча яхши, шифокорлардан миннатдор, шундай шароитларни яратиб бергани учун давлатимиз раҳбарини дуо қилмоқда.


Мексиприм – Meducate.uz – Дорилар ҳақида маълумотлар ўзбек тилида\nHome Йўриқномалар Мексиприм\nПрепаратнинг савдо номи: Мексиприм®\nХалқаро патентланмаган ёки гуруҳланган номи: этилметилгидроксипиридин сукцинати\nКимёвий рационал номи: 3Гидрокси6метил2этилпиридин сукцинат\n1 мл эритманинг таркиби:\nЭтилметилгидроксипиридин сукцинати  50 мг\nИнъекция учун сув  1 мл гача\nТаърифи: рангсиз ёки бироз сарғиш тусли тиниқ суюқлиқ.\nФармакотерапевтик гуруҳи: антиоксидант восита.\nМексиприм® гетероароматик антиоксидантлар гуруҳига мансубдир. Кенг фармакологик таъсир доирасига эга: организмни стрессга чидамлилигини оширади, уйқучанлик ва миорелаксант самара билан бирга кечмайдиган анксиолитик таъсирни намоён қилади; ноотроп ҳусусиятларга эга, қариганда ва турли патоген омиллар таърисида юзага келувчи хотирани бузилиши ва таълим олишни бузилишини олдини олади ва камайтиради; тиришишга қарши таъсир кўрсатади; антиоксидант ва антигипоксик ҳусусиятларга эга; диққатни жамлаш ва иш қобилиятини оширади; алкоголнинг токсик таъсирини сусайтиради.\nПрепарат мия тўқималарининг метаболизмини ва уларни қон билан таъминланишини яхшилайди, қоннинг микроциркуляциясини ва реологик ҳусусиятларини яхшилайди, тромбоцитлар агрегациясини камайтиради. Қон ҳужайраларининг (эритроцитларнинг ва тромбоцитларнинг) мембрана структураларини барқарорлаштиради. Гиполипидемик таъсирга эга, умумий холестерин миқдорини ва паст зичликдаги липопротеидларни камайтиради.\nМексиприм® нинг таъсир механизми унинг антиоксидант ва мембранопротектор таъсирига асосланади. У липидларнинг перекисли оксидланишини сусайтиради, супероксидоксидазанинг фаоллигини оширади, липид-оқсил нисбатини оширади, мембраналарнинг қовушқоқлигини камайтиради, унинг оқувчанлигини оширади. Мембрана билан боғлиқ ферментларнинг (кальцийга боғлиқ бўлмаган фосфодиэстеразалар, аденилатциклазалар, ацетилхолинэстеразалар), рецепторли комплексларнинг (бензодиазепин, ГАМК, ацетилхолин) фаоллигини модуллайди, бу уларнинг лигандалар билан боғланиш қобилиятини кучайтиради, биомембраналарнинг структуралифункционал тузилишини сақланишига, нейромедиатрларни ташилишига ёрдам беради импульсларни ва синапслардан ўтишни яхшилайди. Мексиприм® бош мияда дофамин миқдорини оширади. Аэроб гликолизнинг компенсатор фаоллашишини кучайишини ва гипоксия шароитларида АТФ ва креатинфосфат миқдорини ошиши билан Кребса циклида оксидланиш жараёнларини сусайиш даражасини пасайишини, митохондрияларнинг энергияни синтезловчи фаолиятини фаоллашишини, ҳужайра мембраналарини барқарорлашишини чақиради.\nМексиприм® нинг қон плазмасидаги максимал концентрациясининг катталиги 50 дан\n100 нг/мл диапазонгача бўлади.\nМексиприм® нинг ярим чиқарилиш даври ва препаратнинг организмда тутиб қолишининг ўртача вақти мос равишда 4,75,0 соатни ва 4,95,2 соатни ташкил қилади. Мексиприм® инсон организмида метаболизмга учраб глюкоронконъюгирланган маҳсулотга шаклланади. Ўртача 12 соатда юборилган дозанинг 0,3% ўзгармаган препарат ва 50% глюкуроноконъюгат шаклида сийдик билан ажралиб чиқади. Мексиприм® ва унинг глюкуроноконъюгати препарат қабул қилингандан кейин дастлабки 4 соат давомида анча жадал ажралиб чиқади. Мексиприм® ва унинг конъюгацияланган метаболитини сийдик билан ажралиб чиқишининг қўрсаткичлари аҳамиятли индивидуал ўзгарувчанликка эга.\nбош мияда қон айланишини ўткир бузилиши (комплекс даволаш таркибида);\nневротик ва неврозга ўхшаш ҳолатларда ваҳимали ҳолатда;\nтурли генезли енгил когнитив бузилишлар (психоорганик ва астеник синдромлар, бош мия жароҳатларининг оқибатлари, атеросклероз, сенил ва атрофик жараёнлар, нейроинфекциялар ва интоксикациялар);\nкекса ёшли шахсларда хотирани бузилиши ва интеллектуал етишмовчилик;\nэкстремал (стрессор) омилларнинг таъсири;\nневрозга ўхшаш ва вегетатив қон-томир бузилишлари устунлиги билан кечувчи алкоголизмда абстинент синдромида;\nантипсихотик дори воситалари билан ўткир заҳарланишда қўлланилади.\nЎткир жигар ва/ёки буйрак етишмовчилигида, препаратга юқори шахсий сезувчанликда қўллаш мумкин эмас. Болаларда, ҳомиладорларда, эмизиш даврида  беморларнинг ушбу тоифасида препаратнинг таъсири етарлича ўрганилмаганлиги сабабли қўллаш мумкин эмас.\nМексиприм® мушак ичига ёки вена ичига (оқим билан ёки томчилаб) буюрилади. Доза шахсий танланади. Инфузион усулда юборилганда препаратни натрий хлоридининг физиологик эритмасида суюлтириш керак. Даволаш суткада 13 марта 50100 мг доза билан бошланади ва терапевтик самарага эришилгунича доза аста секин оширилади. Мексиприм® оқим билан 57 минут давомида аста-секин юборилади, томчилаб  минутига 4060 томчи тезликда юборилади. Максимал суткалик доза 800 мг дан ошмаслиги керак.\nМияда қон айланишини ўткир бузилишларида Мексиприм® мажмуавий даволаш таркибида дастлабки 24 кун вена ичига 200300 мг дан суткада 1 марта юборилади, сўнг мушак ичига 100 мг дан суткада 3 марта юборилади. Даволаш давомийлиги 1014 суткани ташкил қилади.\nДекомпенсация фазасидаги дисциркулятор энцефалопатияда Мексиприм® ни 14 кун давомида 100 мг дан суткада 23 марта оқим билан ёки томчилаб юборишни буюриш керак. Сўнг препарат мушак ичига 100 мг дан суткада 23 марта кейинги 2 ҳафта давомида юборилади. Дисциркулятор энцефалопатияни курсли профилактикаси учун препарат мушак ичига 100 мг дозада суткада 2 марта 1014 кун давомида юборилади.\nКекса ёшли беморларда енгил когнитив бузилишларда ва ваҳимада препарат мушак ичига суткада 100300 мг дозада 1430 кун давомида қўлланилади.\nАбстинент алкоголь синдромида Мексиприм® 100200 мг дозада суткада 23 марта мушак ичига ёки суткада 12 марта вена ичига томчили 57 кун давомида юборилади. Антипсихотик воситалар билан ўткир заҳарланишда препарат вена ичига суткада 50300 мг дозада 714 кун давомида юборилади.\nКам  кўнгил айниши, оғиз бўшлиғининг шиллиқ қаватини қуриши, уйқучанлик, аллергик реакциялар бўлиши мумкин.\nСимптомлари: уйқуни бузилиши (уйқусизлик, баъзи ҳолларда  уйқучанлик).\nДаволаш: одатда даволаш талаб қилинмайди  симптомлар сутка давомида ўзўзидан йўқолади. Уйқусизликнинг оғир ҳолларида ухлатувчи воситаларни қабул қилиш тавсия қилинади.\nМексиприм® психомотор препаратлар билан мутаносиб; бензодиазепин анксиолитикларнинг, паркинсонизмга қарши воситаларнинг ва карбамазепиннинг таъсирини кучайтиради. Этил спиртининг токсик таъсирини камайтиради.\nДаволаш даврида автотранспортни бошқаришда ва диққатни юқори жамланиши ҳамда психомотор реакциялар тезлигини талаб қилувчи бошқа ҳар қандай потенциал ҳавфли фаолият турлари билан шуғулланишда эҳтиёткорликка риоя қилиш керак.\nВена ичига ва мушак ичига юбориш учун эритма 50 мг/мл.\nФГУП «Московский эндокринный завод», Россияда ишлаб чиқарилганида\n2 мл ёки 5 мл дан импорт ёки НС3 маркали нейтрал шишали ампулаларда.\n5 ампуладан поливинилхлорид плёнкали ёки поливинилхлорид плёнкали ва алюмин фольгали контур уяли ўрамда.\n1, 2 ва 3 контур уяли ўрам препаратни тиббиётда қўллаш бўйича йўриқномаси, ампула пичоғи ёки скарификатори билан бирга картон қутига жойланган.\nСтационарлар учун 6, 12, 20, 50 ёки 100 контур уяли ўрам фольга билан 3, 6, 10, 25 ёки 50 препаратни тиббиётда қўллаш бўйича йўриқномаси, ампула пичоғи ёки скарификатори билан бирга картон қутига ёки гофраланган қутига жойланган.\nКертиги, синдириш чизиғи ёки нуқтаси бўлган ампулали ўрамга ампула скарификатори ёки пичоғи солинмайди.\n«НТФФ «ПОЛИСАН» ОАЖ, Россияда ишлаб чиқарилганида\n2 мл ёки 5 мл дан импорт ёки НС3 маркали нейтрал шишали ампулаларда, ёки жигарранг шишали ампулаларда.\n5 ампуладан поливинилхлорид плёнкали, ёки поливинилхлорид плёнкали ва алюмин фольгали, ёки поливинилхлорид плёнкали ва қоплама плёнкали контур уяли ўрамда.\nСтационарлар учун 6, 12, 20, 50 ёки 100 контур уяли ўрам фалга ёки қоплама пленка билан мос равишдаги 6, 12, 20, 50 ёки 100 препаратни тиббиётда қўллаш бўйича йўриқнома, ампула пичоғи ёки скарификатори билан бирга картон қутига ёки гофрировкаланган қутига жойланган.\n20°С дан юқори бўлмаган ҳароратда, ёруғликдан ҳимояланган жойда сақлансин.\n3 йил. Ўрамда кўрсатилган яроқлилик муддати тугаганидан сўнг қўлланилмасин.


“Туронбанк” АТБ Валюта амалиётларидаги яратилган қулайликлар - «Туронбанк» АТБ\n“Туронбанк” АТБ Валюта амалиётларидаги яратилган қулайликлар\nЎзбекистон Республикаси Президентининг 2017 йил 2 сентябрдаги “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги ПФ–5177-сонли Фармони билан валюта бозорини янада либераллаштириш, резидент жисмоний шахслар чет эл валютасини тижорат банкларининг валюта айирбошлаш шохобчаларига эркин сотиши ва конверсион бўлимларда сотиб олинган валютани халқаро тўлов карталарига ўтказиш орқали сотиб олиниши ва чет элда ҳеч қандай чекловларсиз ишлатиш имкониятлари яратилди. Шу ўринда “Туронбанк” АТБ томонидан конверсион амалиётларни янада ривожлантириш ва бу амалиётларни янги босқичга олиб чиқиш мақсадида, банкнинг масофадан бошқариш “Turon Mobile” иловасида “он лайн конверсия” дастури ишга туширилди. Дастурнинг афзалликлари шундаки, туну-кун мобил илова орқали конверсион операцияларни дунёнинг истлаган қисмидан амалга ошириш имкониятидир.\nБугунги кунда банкимиз бир қатор йирик банклар билан вакиллик алоқаларини ўрнатган бўлиб, улар жумласига Bank of China, KEB Hana Bank, Сбербанк России, ВТБ Банк Москвы, ПАО «Промсвязьбанк», АКБ «Asia-Invest bank», Тожикистон Республикасининг “Ориёнбанк”и киради.\nХозирда банк томонидан Европа ва Америка қитъасидаги энг нуфузли банклар билан вакиллик муносабатларини ўрнатиш бўйича фаол ишлар олиб борилмоқда.\nТашқи савдо шартномалари ҳажми йилдан-йилга ўсиб бориши мижозларнинг банкимизга бўлган ишончи ошиб бораётганининг далолатидир.\nХусусан, 2018 йилнинг I - чорагида экспорт шартномалари бўйича тушумлар ҳажми 60,92 АҚШ долларини ташкил қилиб, бу ўтган 2017 йилнинг I - чорагига нисбатан 145,33 фоизга кўпдир. Импорт шартномалари бўйича тўловлар 2018 йилнинг I - чорагида 43,94 АҚШ долларини ташкил этган бўлиб, 2017 йилнинг I - чорагига нисбатан 126,70 фоизга ошган.\nШунингдек, «Туронбанк» АТБ ўз мижозларига 4 турдаги халкаро тўлов карта маҳсулотларини тақдим этмоқда, булар – VISA Electron, VISA Classic карталари, VISA Gold имтиёзли картаси ва VISA Business корпоратив картасидир. Истеъмолчи манфаатларига мўлжалланган нарх сиёсати ҳамда юқори хизмат кўрсатиш сифатини ошириш мақсадида банк томонидан VISA халқаро пластик карталарига хизмат кўрсатиш нархлари тушириб борилмоқда.\n2018 йил 1 январ ҳолатига банк томонидан жами 1 455 та VISA карталар муомалага чиқарилган. Умумий ҳисобда VISA карталари орқали амалга оширилган айланма миқдори 9,6 млн. АҚШ долларини ташкил этган. Шулардан, банк томонидан cавдо ва хизмат кўрсатиш корхоналарига ўрнатилган терминаллар орқали амалга оширилган айланма миқдори 2,5 млн. АҚШ долларини ташкил қилган.\nШунингдек, «Туронбанк» АТБ томонидан бир йирик лойиҳа – MASTERCARD халқаро тўлов тизимини жорий қилиш бўйича амалий ишлар бошланган бўлиб, хозирда мазкур лойиха якуний босқичда турибди.\nХалқаро пул ўтказмалари тизимлари\n2018 йилда «Туронбанк» АТБ тизимида 34 та халқаро пул ўтказмалари шохобчалари мавжуд бўлиб, улар орқали 5 турдаги «Western Union», «MoneyGram», «CONTACT», «Золотая Корона» ҳамда «Юнистрим» халқаро пул ўтказмалари тизими аҳолига хизмат кўрсатиб келмоқда.\n2018 йилнинг I - чорагида халқаро пул ўтказмалари бўйича айланма 49,63 млн. АҚШ долларини ташкил этиб, 2017 йилнинг биринчи чорагига нисбатан 5,78 фоизга ўсди.\nШунингдек, халқаро пул ўтказмалари соҳасида янги мижозларни жалб этиш мақсадида келгуси йилларда халкаро пул ўтказмалари тизимлари билан ҳамкорликда янги хизмат турлари ва турли хил акциялар ўтказиш бўйича ишлар олиб борилмоқда.\nХалқаро пул ўтказмалари бўйича янги жорий этилган хизматлардан бири бу мижознинг талабига кўра юборилаётган ёки қабул қилинаётган пул ўтказмасини миллий валютада амалга оширилишидир. Бунда мижоз пул ўтказмасини қисман хорижий валютада қисман миллий валютада олиш имконияти мавжуд.\nТУРОНБАНК-МОЛИЯ БИЛАН ИШЛАБ ОДАМЛАР ХАҚИДА ЎЙЛАЙМИЗ!\nАвтор: кўрсатилмаган / Манба: кўрсатилмаган / Кўришлар: 474\n2 Июл 2022, 19:22 (GMT+5)


Ҳеч қачон умидсизликка тушманг (тўртинчи мақола) | Azon.uz - Ахборот-таҳлилий портал\n1260 20:00 20.10.2019\nШу ўринда мен ҳам сизларга Ирвинг масжидада бир неча ой олдин ўзим танишиб қолган бир мусулмон йигит ҳақида айтиб ўтмоқчи эдим. Бу йигит намоз ўқиш учун орадан ўн икки йил ўтиб масжидга борган эди. Тасаввур қилинг, умрида илк марта. На Жума намозига, на Ҳайит ва на бошқасига бормаган. Уни саккизта бари бор эди ва у уларни барчасини сотиб юборган эди. Фақат Рамазон ойининг бир кечасида унинг қалбида ёқимли бир ўзгариш содир бўлади. У, аслида Қуръонни таржимасини бир марта ҳам ўқимаган экан. Шундан сўнг у Қуръоннинг маънолари таржимасини ўқий бошлабди ва ўша тунда унинг ибодат қилишига шайтондан бошқа ҳеч ким қаршилик қилмаслигини билибди.\nАслида ҳам шундай эмасми? Демак, у ундан қутулиши керак эди. Шундан кейин уни акаси уйидан ҳайдаб солади. Унинг дўстлари соқол қўйгани учун ҳеч қаерга таклиф қилмай қўйишади. Сўнг у акасининг уйига боради. Ҳа-я, айтганча, бу воқеадагиларнинг барчаси мусулмонлар аслида. Хуллас, йигит акасининг уйига боради, у ерда унга биргаликда ичкилик ичишни таклиф этишади. Буни худди биродарчиликни нишонаси сифатида қилмоқчи бўлишганда, у акасига: “Мен ичмайман...”, дейди, акаси эса уни уйдан ҳайдаб солади.\nШундан кейин у бутунлай ёлғизланиб қолади... Мана шу инсонлар ҳам худди юқорида ҳикоя қилганимиз инсонлар каби. Агарда уларга мана шу йигитни масжидда кўрганингизни айтсангиз, улар дарҳол: “Бўлиши мумкин эмас. Масжидда-я?”, дея унда бундай нарса содир бўлиши мумкинлигига ишонишмайди. Бу ҳам етмагандек, жамиятимиздаги баъзи инсонлар сиз қанчалик тақводор бўлиб бораверсангиз, улар ҳам шунчалик сиз ҳақингизда ҳукм чиқариб, муҳокама қилиб кетаверишади. Сиз бошқаларга кўп ҳам қарамай қўясиз. Улар эса, аввалига юзингизга қарашади-да, кейин қалбингизни кўринишингизга қараб ҳукм қилиб юборишади.\nМана бунисида ҳижоб йўқ экан, ана униси соқол қўймабди. Улар аллақачон ўша инсоннинг иймонини тарозуга қўйишади. Улардан ихлослари қайтиб, бошқа имконияти йўқ деб қарашади. Ҳатто бошқа инсонлар ҳақида салбий ҳукм чиқаришнинг ўзи ҳам бемаъниликдир.\nАллоҳ таолонинг аҳкомлари бир томон бўлса, одамлар ҳақида ҳукм чиқариш мутлақо бошқа бир нарса ва бизни бундай қилишга ҳаққимиз йўқ. Аллоҳ таолонинг аҳкомлари, чегаралари, амрларига жавобларимизни бир четга суриб қўйиб бўлмайди. Бошқа томондан эса, Аллоҳ таоло бизга бошқалар ҳақида ҳукм чиқаришимиз учун ҳеч қандай ҳуқуқ бериб қўймаган. Бундай қилиш бемаънилик, шунчаки бунга йўл қўйилмайди.\nШундай қилиб Бани Исроил қавмидаги бошқа бир гуруҳ нима деди? Бугунги хутбамни уларнинг мана шу жавоблари билан хулосаламоқчиман.\nБиринчи жамоат осийлик қилаётган инсонларга насиҳат қилиб ўтиришнинг фойдаси йўқ деди, шундайми? Иккинчи бир жамоат эса шундай жавоб берди:\n"...улар: “Роббингизга узр бўлиши учун ва шоядки, тақво қилсалар деб”, - дедилар" (Аъроф сураси, 164-оят).\nЯъни бу ҳолатни кўриб турган бизлар учун Аллоҳ таоло ҳузурида узр бўлсин учун дейишди. Бошқача қилиб айтганда, бир жамоат мусулмонларга иккинчи бир жамоат мусулмонлар насиҳат қилаётганда уларга нисбатан умид билдирмоқда.\nВаъз қилиш дегани, қалбга етиб борадиган насиҳат қилиш дегани. Бу уларни қўпол сўзлар билан ҳақоратлаб, уларга бақириб – чақириб мурожаат қилиш дегани эмас. Йўқ, йўқ. Уларга ҳақиқий насиҳат қилишни, айнан қалбларининг туб-тубига етиб борадиган сўзларни сўзлашни ваъз дейилади.\nБиласизларми, биз агарда мана шундай йўл тутадиган бўлсак, ҳеч бўлмаганда, Аллоҳ таоло ҳузурида ўзимиз учун бир узрга эга бўламиз, улар эмас, айнан биз! Биз, гарчи, бошқа мусулмонлар гуноҳга ботиб бораётган бўлса ҳам улар ҳақида қайғуришимиз керак. Чунки эртага Аллоҳ таоло биздан: “Ўз диндошингга қандай ёрдам қилдинг? Йўлдан оғиб кетган биродаринг борасида нима қилдинг? Шунчаки ўз ҳолига ташлаб қўйдингми? Шуми сени қилган ишинг?”, сўрайди дея улар ўзларини насиҳат қилишдан қайтарган жамоатга: “Йўқ, биз уларга насиҳат қилишда давом этаверамиз, чунки ҳеч бўлмаганда Аллоҳ таоло олдида бу ишни қилаверамиз. Бизку бирор кимсанинг қалбини ўзгартира олмаймиз, аммо Аллоҳ олдида ўзимиз учун бир важимиз бўлади, У зотга насиҳат қилганимиз, ҳаракат қилганимизни билдирамиз”, дейишди.\nДейлик, мана сизнинг ҳам жиянларингиз, амакингиз, оила аъзоларингиз, кўплаб қариндошингиз бору уларни фақатгина ҳайитларда кўриб қоласиз. Улар эса сиз каби эмас. Улар ҳатто масжиднинг қаерда жойлашганлигини билишни ҳам хоҳлашмайди. Сиз эса уларни ҳар неча вақтда бир – бир кўриб қоласиз. Улар сиздан тамомила фарқ қилишади. Фарзандларини ҳам сизга қараганда буткул бошқа бир ҳолатда вояга етказишади. Улар ҳамма нарсада сиздан фарқ қилишади.\nСиз учун ҳалол бўлмаган кўпгина нарсалар улар учун шунчаки Ҳалол ҳисобланади. Улар бундай қилаолмасликларини билишади, лекин шунда ҳам бу йўлни тутаверишади. Сиз эса улардан ўзингизни мутлақо узоқ тутишга қарор қиласиз, чунки сиз ҳам улар каби гуноҳга ботишни хоҳламайсиз. Бунда сиз ўзингизни олиб қочмасдан уларга насиҳат қилишингиз керак, уларга яхши маслаҳат беришингиз керак. Улар билан алоқада бўлишингиз керак. Сизга Аллоҳ таоло маълум бир сабаб туфайли оила бериб қўйибди. Айнан мана шундай жамоатни ичига сизни маълум бир сабаб туфайли қўйган. Айнан мана шу инсонлар ичига сизни бир сабаб учун ҳам олиб келиб қўйган. Бу каби ишчилар жамоасида ишлашингизни ҳам бир сабаб туфайли ирода қилган. Буларнинг барчасида сиз бошқаларга насиҳат қилиш имконига эга бўласиз. Бошқа сўзлар билан айтганда, Аллоҳ таоло олдида узр – маъзурга эга бўласиз ва ниҳоят, балки, эҳтимол, умид қилинадики, улар тақво қилсалар.\nГуноҳга қўл уриб, осийлик қилаётган бандалар ўзлари қилаётган ишнинг нима эканлигини билишади. Уларнинг нима қилаётганларини билиб туришликлари бу уларнинг энди қалбдан маҳрум бўлишди дегани эмас. Шанба куни учун берилган Аллоҳ амрига хилоф иш қилганликлари, балиқ овлаш ҳаром қилинган бўлсада, барибир овлаб, уни истеъмол қилиб ва ҳатто еб бўлганларидан кейин ҳам қалбларига нимадир кириши мумкин. Бундай қилмаслигим керак эди, деган фикр билан, шу сафар шанба куни балиқ овлашга овлаб қўйдим, лекин кейинги шанба бундай қилмаслигим керак, деган қарорни беришлари мумкин. Уларнинг қалбида маълум даражада виждон ҳали ҳам бўлиши мумкин. Шунинг учун бориб бироз насиҳат қилиш керак. Бирозгина бўлса ҳам бунга умид қилиш керак. Чунки Аллоҳ таолонинг сизнинг самимий насиҳатингизга қанчалар умидни, қувватни солиб қўйишини сиз тасаввур ҳам қила олмайсиз. Агарда сиз бу ишни ихлос билан Аллоҳ розилиги учун амалга оширсангиз ва буни кимдир ҳақида қайғурганингиз учун амалга оширсангиз, одатда бундай мақсадда берилган насиҳатга Аллоҳ таоло Ўзи бир қудрат солиб қўяди.\nАллоҳ таоло сўзларингиз қанчалик самимий бўлса уларга шунчалик Ўзининг баракотидан солиб қўяди.\nШахсан ўзимдан келиб чиқиб бир ҳолатни айтиб бермоқчиман. Бир бир нечта дўстларим бор эди. Коллежда ўқиган вақтларим намоз ўқимас эдим, мана шу ўқиш давримдаги муаммоларимдан эди. Хуллас, бир сафар бир ўртоғим қулай бир имконият топиб менга: “Ҳой, биродар, нега сен биз билан намоз ўқимайсан?”, деб жуда ҳам самимий айтиб қолди. Мен ҳам: “Бўпти.”, дедим. Кейин намоз ўқишни бошладим. Ўша вақтдан бошлаб намозларимни қазо қилмадим. Шунчаки, ўша ўртоғимнинг сўзларига қулоқ солдим. Аллоҳ таоло унинг сўзларига қандайдир бир куч бағишлаган эди. У менга узундан – узоқ маъруза ўқимади. У менга намознинг фарз эканлигини ҳам, намозини тарк қилган киши дўзахга тушишини ҳам, қабр азобига дучор бўлишини ҳам айтиб ўтирмади. У намозни ташлаб қўймаслигим учун бирор сабаб ҳам кўрсатмади.\nШунчаки: “Ҳой, биродар, нега биз билан намоз ўқимайсан?”, деди. Мен ҳам: “Бўпти, кетдик”, дедим.\nБиродарлар, кўзларингизни очинглар. Сиз бировга насиҳат қилаётганингизни бошқа бири кўриб қолса, ёнингизга келиб: “Нима қиласан? Қўйсангчи уни ўз ҳолига. Унга насиҳат қилиб ўтирма”, дейди.\nСиз бир инсонни қанчалик залолатдан қутқариб қолишингиз мумкинлигини биласизми? Шунчаки, самимий, бир оғиз насиҳат кифоя. Инсонларга нисбатан умидингизни сўндирманг, фақатгина бу ишни қилишда сиз самимий, мулоҳазали бўлишингиз керак. Уларга насиҳат қиламан деб қўнғироқ қилиб ўтирманг. Бундай қилиш бемаънилик. Уларга дўстона муносабатлар учун қўнғироқ қилинг. Улар билан ўзаро алоқада бўлиб туринг. Самимий дўст бўлинг. Уларга ёрдам керак бўлганда, ёрдам қўлини чўзинг. Мана шундагина уларнинг қалбларида сизнинг насиҳатларингизга очилади.\nАкс ҳолда, уларнинг кўзларига фақатгина ўзича тақволи киши бўлиб кўринасиз ва уларга қандай яшашни ўргатаётгандек туюласиз. Улар сизни мендан ҳам яхшироқ деб билади, деб ўйлашади.\nИнсонларга нисбатан бундай муомала қилманг. Буни ўз - ўзича тақво қилиш дейилади. Одамларга насиҳат қилишдан олдин, ҳаётларини қандай қуришларини, фарзандларига қандай таълим беришларини ва вақтларини қандай сарфлашларини айтишдан олдин уларнинг самимий дўстига айланинг. Акс ҳолда қилган насиҳатингиз оғир оқибатларга олиб келиши мумкин. Яъни ўз - ўзингизга: “Бизнинг ишимиз эслатишдир. Мен зиммамдагини қилдим.”, дейишингиз мумкин. Сизнинг ҳолатингизда: “Менинг ишим эслатишдир. Мен зиммамдагини қилдим. Энди у яхши томонга ўзгариши керак.” Шундайми? Йҳқ, бундай йўл билан иш битмайди. Бу йўл иш бермайди сизга. Сиз, шунчаки, энг қулай вазиятни топа билишингиз керак.\nМен Аллоҳ таолодан барчамизнинг қалбларимизни очиб қўйишини ва ҳеч қачон умидсизликка тушмасликни сўрайман. Шунингдек, барчаларимизни бошқалар учун умид бахш этувчи сабабчилардан қилиб қўйсин. Бизни ҳеч қачон оиламизга нисбатан, фарзандларимиз, ота – оналаримиз, кексаларимиз, жамиятимизга, масжидларимизга, мадрасаларимиз ва дунёга нисбатан ихлосимизни қайтариб қўймасин.\nАллоҳ таоло бизни Ўзининг ихлосманд бандаларидан қилиб қўйсин ва Ундан астойдил сўраб кутаётганларимизга баракотлар ёғдирсин. Аллоҳ таоло биз уни қандай гумон қилсак, шундай эканлигини баён қилган. У зотдан кутаётган дуоларимиз кўп ва Ўзи ваъда қилганидек, бизга энг хайрлиларини ато этишини сўрайман.\nБарчангизга бу дунёю охиратда барча нарсанинг хайрлисини берсин.\nНўмон Али Хоннинг маърузаларидан\nМақолалар Нўмон Али Хон Махсус\n1036 20:13 16.11.2019\n2700 18:00 14.11.2019\n1216 18:00 13.11.2019\n2588 08:30 06.11.2019\n1504 20:00 02.11.2019


03.04.2020 01:11 0 5124\n«Instagram» ижтимоий тармоғининг Greenrapoff номли фойдаланувчиси саҳифасидан тарқатилган видео ижтимоий тармоқларда кенг муҳокамаларга сабаб бўлди. Унда, 3 нафар номаълум йигитлар жонли мулоқотда интернет фойдаланувчиларига нисбатан ҳақоратли сўзлар ишлатаётганлиги акс этган.\nТошкент вилояти ИИББ хабарига кўра, тезкор суруштирув ишларида ушбу шахслар Тошкент шаҳар Шайҳонтоҳур туманида яшовчи 2000 йилда туғилган Шоҳжаҳон А. ва 1999 йилда туғилган Жамшид Ҳ. лар эканлиги аниқланиб, ушланган. Видеодаги ҳолат шу йилнинг январ ойларида Тошкент шаҳрида бўлиб ўтган.\nУшбу шахслар билан ИИББда профилактик суҳбат ўтказилиб, хатти-ҳаракатлари юзасидан қонуний чора кўрилишлик учун тўпланган ҳужжатлар тегишлилиги бўйича Тошкент шаҳар ИИОга юборилган.\nЖамият 12/03, 11:35


КИБЕРЖИНОЯТДАН ОГОҲ БЎЛИНГ! | Musofir.ru\nКИБЕРЖИНОЯТДАН ОГОҲ БЎЛИНГ!\nМуаллифдан, ҚонунчиликComments: 0\nБугунги кунда Ер сайёрасида тўққиз миллиард атрофида одам яшаётган бўлса, табиийки, уларга ҳавола этилаётган ахборот ундан-да кўпроқ. Масаланинг шу томони ҳам борки, мазкур ахборотдан қайси бири холис, қайси бири кимнинг ва ниманинг манфаатлари учун хизмат қилишини англаш бир қадар мушкул.\nДемак, ахборот тарқатиш, олиш ортида стратегия турган экан, уни ҳимоя қилиш, турли маълумотлар таъсири ва хуружларига қарши тура олишнинг ҳам аҳамияти айни пайтда жуда муҳимдир.\nБутун дунёда ахборот хавфсизлиги масаласига долзарб вазифа сифатида қараляпти. Жумладан, мамлакатимизда ҳам ахборот хавфсизлигини таъминлаш, унинг ҳуқуқий базасини яратиш борасида қатор чора-тадбирлар амалга ошириб келинмоқда.\nАхборот хуружлари орасида “кибержиноят” тушунчаси мавжуд. Жаҳонда содир этилаётган жиноятлар ичида кибержиноятчилик тўртинчи поғонада туради. У инсонлар томонидан бойлик орттириш ёки бошқа ғаразли мақсадларда ахборот технологияларидан ноқонуний фойдаланган ҳолда содир этилган хавфли жиноят саналади. Унинг юзага келишига глобал интернет тармоғининг пайдо бўлиши сабаб бўлган. Содда қилиб айтганда, бу турдаги жиноятни компьютер қаршисида ўтириб, минглаб километр узоқликдаги минтақада жойлашган бирор ташкилотнинг маблағини ўмариш орқали содир этиш мумкин.\nКибержиноятнинг асосий турларига вируслар ёрдамида зарар етказувчи дастурларни тарқатиш, паролларни бузиб кириш, кредит карта ва бошқа банк реквизитларидаги рақамларни ўғирлаш, шунингдек, интернет орқали қонунга зид ахборотларни тарқатиш кабилар киради.\nҲозирда жаҳондаги турли давлатларнинг энг муҳим инфратузилмалар ҳамда ахборот тизимларига кибер-ҳужумлар тез-тез уюштириляпти. Мисол учун, Россия Федерацияси ахборот агентликларининг таҳлилига кўра, 2015 йилда мамлакатда 30 мингга яқин ахборот технологиялари соҳасида содир этилган компьютер жинояти қайд қилинган. Мазкур жиноятлар замирида моддий манфаат бўлгани табиий, албатта.\nҲа, ўзгалар мол-мулкини интернет ёки компьютер воситалари орқали талон-торож қилиш жаҳонда шиддат билан ўсиб бораётган ва чегара билмайдиган жиноят экани билан ҳам хавфлидир.\nХулоса ўрнида айтиш мумкинки, тобора кучайиб бораётган глобаллашув жараёнида ахборот хуружлари ва кибертаҳдидлардан ҳимояланиш, ўз навбатида, уларга қарши курашиш учун ҳар бир киши ҳушёр ва огоҳ бўлиши, ахборотни таҳлил қила билиши лозимлигини даврнинг ўзи талаб этяпти. Шундай экан, огоҳлик кундалик шиоримизга айлансин.


Серхио Рамос – «Реал» футболчиларига: «Бу ерда югурмасликка фақат Роналду ҳақли»\n15:37 / 04.03.2017\nМадриднинг «Реал» клуби футболчилари ва мураббийлар штаби жамоанинг сўнгги машғулотидан олдин ўзаро суҳбатлашиб олишган. Унда жамоанинг сўнгги ўйинларидаги муваффақиятсизликлари муҳокама қилинган.\nTribuna.uz ёзишича, «қаймоқранглилар»нинг тажрибали футболчилари ёш футболчиларга муваффақиятга қозониш учун янада кўпроқ куч сарфлаш лозимлигини уқтиришган. Жумладан жамоа сардори Серхио Рамос шундай гапларнинг бирида: «Бу ерда фақат Роналду югурмасдан ўйнашга ҳақда, чунки у бир мавсумда 60талаб гол уриши мумкин», дея гапириб ўтган.\nЭслатиб ўтамиз, мадридликлар сўнгги уч учрашувда бор-йўғи тўрт очко тўплашди. Ҳозирда жамоа 56 очко билан «Барселона»дан кейин иккинчи ўринда бормоқда. Жамоа асосий рақибидан 1 очко ортда қолаётган бўлишига қарамай, битта кам учрашув ўтказган.\nРеал Мадрид Роналду Реал Серхио Рамос


Россия президенти Владимир Путин фуқаролар билан тўғридан-тўғри эфир орқали мулоқот чоғида Иккинчи Жаҳон урушида иштирок этган Виталий Колесовнинг саволига жавоб берди.\n“СССР Германия билан деярли ёлғиз курашди, негаки иккинчи фронт анча кеч очилган эди. Бизнинг иттифоқчиларимиз борми ўзи?”, – деб сўради уруш фахрийси.\nБунга жавобан Путин император Александр III нинг сўзларидан иқтибос келтирди: “Россиянинг иккита иттифоқчиси бор: армия ва ҳарбий флот”.\n“Биз улкан давлатмиз, шу боис биздан қўрқишади, – давом этди сўзида Россия етакчиси. – Аммо, нима бўлганда ҳам, маълум таҳдидлар бор. Булар террорчилик, ксенофобия, уюшган жиноятчилик… Буларга қарши курашда бизни қўллаб-қувватлайдиган ҳамкорларимиз бор, хусусан, бу ҳамкорлик БРИКС, ШҲТ доирасида амалга ошмоқда”.\nШундан сўнг тўғридан-тўғри эфир бошловчилари Россиянинг душманлари ким эканлиги ҳақида савол беришди. Путин Москва халқаро жамоатчиликнинг ҳеч бир вакилига душман сифатида қарамаслигини, фақат террорчилик ва жиноятчиликка қарши туришини таъкидлади. Сўнг у бошқаларга ҳам Россияни душман деб билмаслигини тавсиф қилишини қўшиб қўйди.\n20:47 Путин "Би-би-си"нинг АҚШ билан "кимўзар" ўйнаш ҳақидаги саволига жавоб берди


Файзиев - Қозон турнири вице-чемпиони! / Olamsport.com\n23:04Баҳодир Жалолов Болгарияда жанг қилди\t0 22:47Яшнободда бел олиш ва уч кураш бўйича Ўзбекистон чемпионати бошланди + ФОТО\t0 22:10Дилшодбек Рўзметов Болгариядаги турнир чорак финалида мезбон боксчига қарши жанг қилди\t0 21:30Асадхўжа Мўйдинхўжаев Болгариядаги турнирда ярим финалга йўл олди\t0 20:58Ўзбекистон чемпионининг Украинадаги жанги муддатидан олдин якунланди\t0 20:32Ўзбекистон футбол ва футзал терма жамоалари ўртасидаги ўйинда йирик ҳисоб қайд этилди\t0 20:10Бокс. Олимпия ўйинлари совриндори Жаҳонгир Раҳмонов Украинада жанг ўтказди\t0 19:03Юнон-рум курашчиларимизнинг Минск йиғини якунланди, навбат Киев турнирига!\t0 18:39UFC жангчиси: Фергюсонга қарши реванш хоҳлаяман 0 18:18Карикатура: "Севилья", "Барселона" ва "Атлетико" плей-оффнинг дастлабки ўйинларида омадсизликка учрашди, "Реал"чи?\t1 17:54"Усик ва Жойс жанги ташкилотчиси промоутерлик савдолари орқали аниқланади"\t0 17:32ФОТО Туркия ва Франция биринчилардан бўлиб Тошкентга етиб келди. Таркибда афсона борми? 0 17:12Бобоусмон Батуров Болгариядаги турнирда иккинчи жангини ўтказди\t0 17:01Мата Италияга йўл олиши мумкин\t0 16:41Шунқор Абдурасулов ғалаба билан бошлади\t2\nФайзиев - Қозон турнири вице-чемпиони!\nТеглар : ҚозонФайзиевСултонов\nРоссиянинг Қозон шаҳрида ўтказилган “Фьючерс” туркумига кирувчи турнир ўз якунига етди.\nСоврин жамғармаси 25 000 АҚШ долларини ташкил қилувчи мусобақада ҳамюртларимиз Санжар Файзиев ва Ҳумоюн Султонов ҳам иштирок этишди. Турнирда олтинчи рақам остидан сараланган Султонов яккалик баҳсларининг чорак финалида ўз юришини тўхтатган эди.\nСанжар Файзиев эса финалда ўйнади. У бош соврин учун кечган учрашувда россиялик Роман Сафиулинга қарши кортга чиқди. Биринчи сетни 3:6 ҳисобида бой берган Санжар иккинчи сетда рақибига ҳеч қандай имконият қолдирмади - 6:1. Лекин ҳал қилувчи учинчи сетда Роман 6:4 ҳисобида ғалаба қозониб, бош мукофотга эга чиқди.\nҲумоюн Султонов навбатдаги учрашувида кортга чиқди 0\nҲумоюн Султоновнинг "M15 Antalya" турниридаги рақиби маълум 0\nҲумоюн Султонов ва яна 2 нафар теннисчимиз Туркиядаги турнирда 0